ועדת העבודה, הרווחה והבריאות, כנסת 20, פרוטוקול מספר 943, 2019-01-01 13:00

אלי אלאלוף: שלום לכולם, שמח לפתוח את הדיון השלישי שלנו בנושא הפיגומים.

אלי אלאלוף: היום ה-1 בינואר 2019, כ"ד בטבת תשע"ט.

אלי אלאלוף: השעה היא 13:06.

אלי אלאלוף: הנושא הוא תקנות אביזרי עבודה בענף הבניין.

אלי אלאלוף: אני אוסיף בסוגריים שהכוונה היא כמובן לפיגומים.

אלי אלאלוף: הרשו לי לפתוח בהתייחסות לכמה אירועים תקשורתיים.

אלי אלאלוף: אני שמח להודיע, לאחר שיחה עם אבי ניסנקורן, שאין לנו שום עניין אישי בנושא הנדון כאן.

אלי אלאלוף: לא בזה ולא באחרים.

אלי אלאלוף: בהרבה מאוד נושאים שיתפנו פעולה ולפני סיום קדנציה של כמעט ארבע שנים אני חייב להגיד שהיו הרבה שיתופי פעולה מוצלחים גם בנושאים קשים כמו למשל נושא הנכים.

אלי אלאלוף: אנחנו נדון בהמשך לקריאת התקנות על מנת לנסות לסיים זאת היום ב15:00.

אלי אלאלוף: השעות הקרובות הן שעות הדיון האחרונות בוועדות הכנסת הנוכחית.

אלי אלאלוף: לא תהיינה הזדמנויות נוספות למעט דברים מיוחדים.

אלי אלאלוף: זה חריג מאוד שקיבלנו אישור לקיים את הישיבה למרות שמתקיימת מליאה במקביל, זה ממש אישור מיוחד מאת יושב-ראש הכנסת על מנת לדון בעניין הנזכר.

אלי אלאלוף: אני רוצה להגיד שאנחנו ניגש עניינית לדיון בתקווה שנוכל להגיע לנוסחה שתספק את כולם.

אלי אלאלוף: שיהיה ברור לכולנו, כולנו ביחד, כל מי שהיה פה גם בדיונים הקודמים, אנחנו חיפשנו קודם כל את הבטיחות של העובדים כולל קבלני הפיגומים.

אלי אלאלוף: אני חייב להגיד את זה, זה נאמר גם על ידכם, גם על ידי המשרד וגם על ידי ההסתדרות.

אלי אלאלוף: אני מזכיר דבר שלא ידעתי עד אתמול בערב: יש הסכם בין ההסתדרות למשרד האוצר, משרד העבודה והרווחה ומשרד השיכון.

אלי אלאלוף: לכן, המתווה של התקנות לוקח בחשבון את ההסכם הנ"ל.

אלי אלאלוף: אני מבקש שנחזור לדיון שקול ענייני ומכובד.

אלי אלאלוף: אבי ניסנקורן בבקשה.

עבד אל חכים חאג' יחיא: אני מבקש למסור הודעה חשובה לפני שמתחילים בדיון.

אלי אלאלוף: נאפשר לאבי קודם.

אבי ניסנקורן: אני מודה ליושב-ראש הוועדה על הפתיח.

אבי ניסנקורן: אני חושב שכולנו פה לא פעם ראשונה במגמה משותפת לעשות קצת צדק לגבי העוול שנגרם בעבר לאנשים מוחלשים ולצמצם את העוול הזה.

אבי ניסנקורן: שילבנו כוחות בעבר גם בנושא של אנשים עם מוגבלות וגם בנושא סיעוד וגם בנושאים אחרים שקשורים לזכויות עובדים, ביחוד עובדים מוחלשים.

אבי ניסנקורן: הוועדה באמת מטפלת בנושא הבטיחות בעבודה כבר הרבה שנים.

אבי ניסנקורן: אנחנו הצטרפנו להיות עזר כנגדה.

אבי ניסנקורן: אנחנו עושים כמיטב יכולתנו לצמצם את נגע התאונות בענף הבנייה.

אבי ניסנקורן: אני מאמין שהשלמת המהלכים שהוועדה נקטה בהם, והמהלכים המשלימים שסוכמו איתנו, יכולים להוריד את מספר התאונות ביותר מ-50%.

אבי ניסנקורן: אני אומר זאת בזהירות, אני חושב שאפשר להוריד ביותר מ-50% אבל וודאי שאפשר להוריד ב-50%.

אבי ניסנקורן: זה אומר עשרות הרוגים פחות בשנה ואלפי פצועים פחות בשנה.

אבי ניסנקורן: את נושא הפיגומים באופן ספציפי אני רואה כאחד הנושאים המרכזיים.

אבי ניסנקורן: אנחנו לומדים מדוחות של משרד העבודה והרווחה שזה אחד הגורמים המרכזיים לפציעות בענף הבנייה.

אבי ניסנקורן: 26% מהפציעות הן בגין פיגומים ו-60% מהפיגומים נמצאו תקולים.

אבי ניסנקורן: כל מי שמסתובב ורואה את הפיגומים שקיימים באירופה רואה סיטואציה של פיגומים בסטנדרט אחר, זה פשוט עולם אחר של פיגומים.

אבי ניסנקורן: אני חושב שישראל לא יכולה להישאר מאחורה.

אבי ניסנקורן: יש פה גם עניין של כלים שלובים, כל דבר משפיע על השני ואחד ועוד אחד שווה שלוש.

אבי ניסנקורן: אם אנחנו נטפל בנושא הפיגומים אזי כל סביבת העבודה תשתנה.

אבי ניסנקורן: לכן, אני רואה את זה כנושא קריטי.

אבי ניסנקורן: זאת עמדת ההסתדרות, לכן הגענו לסכום עם שר האוצר, שר העבודה והרווחה ושר הבינוי והשיכון לשים את נושא הפיגומים כנושא מרכזי ושבאופן הדרגתי כל הפיגומים בישראל יהיו בסטנדרט אירופי.

אבי ניסנקורן: זו מחויבות של הממשלה כפי שאני מבין אותה, אני שמח על רצונה של הוועדה להביא את זה לידי מיצוי.

אבי ניסנקורן: תודה.

אלי אלאלוף: חבר הכנסת עבד אל חכים חאג' יחיא בבקשה.

עבד אל חכים חאג' יחיא: כבוד היושב-ראש, מאתמול וגם היום בבוקר רץ בתקשורת שחבר הכנסת חאג' יחיא, שאני אתה ואייל בן ראובן הרמנו את הכפפה בנושא של בטיחות בעבודה, שאני נגד אימוץ השקר האירופי.

עבד אל חכים חאג' יחיא: השקר הזה הועבר בתקשורת וגם על ידי אנשים.

עבד אל חכים חאג' יחיא: איני יודע להגיד אם זה היה במזיד או בשוגג.

עבד אל חכים חאג' יחיא: אני הראשון שביקש לאמץ את התקן הזה, דיברתי על זה בתקשורת שנים רבות, דיברתי במליאה ופניתי לשר.

עבד אל חכים חאג' יחיא: דנתי בזה בוועדת המשנה של וועדה זו שדנה בתאונות עבודה ובניין שבראשה אני עומד – העליתי זאת כמה וכמה פעמים.

עבד אל חכים חאג' יחיא: השקר הזה, איני יודע מי עומד מאחוריו, אף שקרן לא יבטל את ההישגים שאנחנו עשינו.

עבד אל חכים חאג' יחיא: אם לא היינו אנחנו בנושא הזה אפילו ההסתדרות לא הייתה מתחילה ואני מברך על העבודה שהיא עושה לאחרונה.

עבד אל חכים חאג' יחיא: לכן אני אומר שהוויכוח הוא איך לייצג את אותן התקנות.

עבד אל חכים חאג' יחיא: זה היה בדיון פתוח שבא לחפש את טובת העובד, אני רוצה שהעובד יצא מהבית שלו ואני אעשה את כל המאמצים שהוא יחזור הביתה בשלום.

עבד אל חכים חאג' יחיא: אני עושה את המאמצים, לפעמים מכשילים אותי מהצד של הממשלה ואני אומר את זה גלויות ולפעמים אני מצליח עם החברים שלי.

עבד אל חכים חאג' יחיא: רציתי שלפני שאנחנו דנים בסעיפים לשים את הדברים על השולחן: אין לי אינטרס עם אף אחד, אף פעם לא היה לי אינטרס, אפילו כוס קפה אני לא לוקח מאדם ואני לא במקום הזה.

עבד אל חכים חאג' יחיא: אני באתי כדי לתרום וביום שאני מרגיש שאני לא יכול לתרום אז אני לא אהיה בכנסת.

אלי אלאלוף: תודה רבה.

אילן גילאון: חברים, מישהו יכול להסביר על מה המחלוקת?

מיכל בירן: יש מחלוקת?

אילן גילאון: מה?

אלי אלאלוף: איזה מחלוקת?

מיכל בירן: האם משמישים את הפיגומים הקיימים ומשחקים עם הסף או שמכריחים בפרק זמן שיוסכם שיביאו פיגומים אמיתיים.

מיכל בירן: זה הסיפור.

אלי אלאלוף: יש לי חידוש.

אלי אלאלוף: כנראה שאין לך את כל האינפורמציה.

מיכל בירן: ככה אני מבינה את זה.

מיכל בירן: תקן אותי אם אני טועה.

עבד אל חכים חאג' יחיא: זה חלק מהפייק-ניוז שעליו אני מדבר.

אלי אלאלוף: את מבינה מרב סרן שמועתי.

מיכל בירן: אשמח שתתקן אותי.

אילן גילאון: אני מכיר את כל הנפשות הפועלות בנושא הזה ואיני חושד באף אחד ולכן זה תמוה בעיני.

אלי אלאלוף: נכון.

אילן גילאון: מדובר באותם אנשים.

אילן גילאון: אלו באים מההסתדרות ואלו מהוועדה.

אילן גילאון: אלוהים אדירים, אני באתי לפה ואני מחוץ לעניין לגמרי.

אלי אלאלוף: אז שיהיה ברור, אנחנו מדברים על תקן אחד ויחיד והוא התקן האירופי.

אלי אלאלוף: דבר שני, אנחנו אומרים ששום פיגום לא ייכנס לאתר חדש אם לא יעמוד בסטנדרטים האירופיים – חד-משמעית.

אלי אלאלוף: גם אם הוא ישן.

אלי אלאלוף: יש בישנים טובים יותר מהסטנדרט האירופי ויש בקיימים טובים שיכולים להחזיק מעמד.

אלי אלאלוף: דבר שלישי, וזה מאוד חשוב, על זה יצאה האינפורמציה שהטעתה את כולם, גם פיגום שנמצא היום בבניין מסוים, ברגע שיפורק יחזור למסלול שהוא צריך לעבור על מנת להתאים לסטנדרט החדש.

אלי אלאלוף: אני לא מבין איפה המחלוקת - - -

מיכל בירן: הוא יתפרק לבד?

אלי אלאלוף: מה פירוש לבד?

אלי אלאלוף: הוא יפורק על ידי הקבלן האחראי עליו.

מיכל בירן: רק לוודא שהבנתי נכון:

מיכל בירן: אם יש פיגום שלא עומד בתקן אך הוא עדיין בשימוש, עד שהוא לא מתפרק בכוחות עצמו הוא לא יוחלף?

אלי אלאלוף: לא, אז בשביל זה, אני שוב חוזר ואומר: לא לשכוח שיש לקבלני הפיגום אחריות מוחלטת לאורך כל תקופת השימוש בפיגום.

אלי אלאלוף: מההתקנה, תחזוקה לאורך השנים או החודשים ועד לפירוק ולהחזרתו למחסן.

אלי אלאלוף: אני לא חושב, בדיון בוועדה זו היה ביטוי מאוד מכובד, למרות שהתחלנו קצת במתח, אנחנו ממשיכים בעבודה משותפת ובאחריות משותפת של כל הגורמים.

אלי אלאלוף: זה שיהיה ברור.

אלי אלאלוף: לכן, אני ממליץ לחבריי חברי הכנסת להקשיב לדיון לפני שנתחיל לצאת בהצהרות, כי פה הייתה דיסאינפורמציה שגרמה למתח המיותר הזה.

אלי אלאלוף: אנחנו נמצאים לקראת סוף הדיון ואני כיושב-ראש הוועדה חושב שאנחנו נמצאים בשיאו של תהליך מאוד חיובי, ולא נוותר על שום דבר שחס וחלילה יכול לפגוע בעובדים, ומדובר באמת באותם מספרים שנקט בהם אבי ניסנקורן.

אלי אלאלוף: באמת נפלו 26 מפיגומים, אבל זה לא תמיד הפיגום, בואו לא נאשים אותם בהכול.

אלי אלאלוף: אבל נפלו וזו עובדה.

אלי אלאלוף: אני ביקרתי עם חבר הכנסת חאג' יחיא ועם חבר הכנסת בן ראובן.

אלי אלאלוף: אנחנו ועדה שעובדת וועדת משנה שעובדת כבר שלוש שנים וחצי סביב הנושא המדובר.

אלי אלאלוף: המאמץ שעשה בזמן האחרון משרד העבודה והביאו לנו את התקנות רק לפני עשרה ימים, למרות זאת אנחנו מקיימים את הדיון ואנחנו בשעה השביעית של הדיון וזה הרבה מאוד.

אלי אלאלוף: יש פה אווירה שמאפשרת לדעתי להתקדם בתקנות.

אלי אלאלוף: אז ניתן לנציגי משרד העבודה ואחר כך לנציג הקבלנים.

מרדכי אלישע: תודה אדוני היושב-ראש ותודה על ההירתמות שלך ושל חברי הכנסת חאג' יחיא ובן ראובן וההסתדרות.

מרדכי אלישע: כולם נרתמו לעניין הזה וכולנו על זה מפאת חשיבות הנושא.

מרדכי אלישע: אני שוב מזכיר ומחדד שאנחנו כאן יותר בעניין של הצלת חיי אדם.

מרדכי אלישע: אני מבין שישנה גם הסתכלות כלכלית, גם ככלכלן אני מבין את זה, אבל יחד עם זאת אנחנו באנו להציל חיי אדם ואתם הייתם בזה עוד לפנינו, אני מדגיש.

מרדכי אלישע: עשיתם ואתם מובילים ומעל כל במה אני מודה לך אדוני היושב-ראש.

אלי אלאלוף: מדובר בעבודת צוות.

מרדכי אלישע: אכן, אתם עושים עבודה מדהימה ואני רק יודע להגיד תודה ולשבח.

מרדכי אלישע: אעיר הערה לגבי מה שהתפתח מאז אתמול: אתמול הלכנו ודיברנו והיו שיחות וגם הבוקר ישבנו כמה שעות.

מרדכי אלישע: מה שאנחנו מוצאים שהיון מכון התקנים לא יודע להשמיש את הפיגומים הישנים.

מרדכי אלישע: לנו כמשרד העבודה הרווחה, עמדתנו המקצועית היא שלא להפיל את האחריות על קבלני הפיגומים.

מרדכי אלישע: הרגולטור עצמו חייב, גם אם זה עולה ביותר זמן היערכות, בסוף אנחנו רוצים לוודא שאנחנו חיים בעולם של בטיחות ופיגומים חדשים בעלי תו תקן אירופי.

מרדכי אלישע: גם אם זה ייקח יותר זמן, בסופו של דבר אנחנו חייבים לוודא, גם ראש התאחדות הקבלנים הראה לי בתמונות איזה יופי הפיגום האירופי.

מרדכי אלישע: אנחנו מובילים בעולם בכל התחומים, אפילו בנושא של BIG DATA אנחנו מובילים יותר מארצות הברית.

מרדכי אלישע: בנושאים כאלה שזה מול העיניים שלנו אני חושב שאסור שנתפשר ואני מבין - - -

אילן גילאון: אתם מבינים מה זה זמן?

אילן גילאון: זה המוצר היחיד שמתכלה בחיים האלה.

מרדכי אלישע: כן.

אילן גילאון: נעשה כל כך הרבה ברברס גרוע כלפי שרשרת המזון הזו שהיה רצוי לגמור מהר ובאופן מידי.

מרדכי אלישע: אז אני אומר שאנחנו שם.

מרדכי אלישע: אנחנו מבחינתנו רוצים להכניס תקן אירופי ופיגומים חדשים לגמרי, לא להשמיש את הישנים, לתת את זמן ההסתגלות אבל בסוף להגיע לעולם חדש.

מרדכי אלישע: זו עמדתנו.

אלי אלאלוף: איסי בבקשה.

ישראל איסי ניסים: איסי ניסים, נציג קבלני הפיגומים.

ישראל איסי ניסים: אני אודה ליושב-ראש הוועדה, זה יום שלישי של דיונים וזה לא מובן מאליו.

ישראל איסי ניסים: אני רוצה לענות לאבי ניסנקורן, אתה העלית פה נקודות שאם הייתי יושב איתנו יומיים קודם ומקבל את האינפורמציה הנכונה מהאנשים שלך, לפחות 60% מהן לא היית מעלה.

ישראל איסי ניסים: לגבי תאונות עבודה, אגע בקצרה, מתוך 26% שאתה העלית יש פה נתונים של מרכז המחקר והמידע של הכנסת שמראים שלפחות 70% נגרמו מפירוק אביזרי בטיחות שנעשה בשטח.

ישראל איסי ניסים: פה, עם כל הכבוד, אני לא בא לריב ולא להאשים אף אחד, אם משרד העבודה היה מבצע פיקוח כמו שצריך אז זה לא היה קורה.

ישראל איסי ניסים: אם מנהל עבודה היה בודק את הפיגום על פי תקנות שישנן בהגדרות הבטיחות ומורות לו לבדוק את הפיגום כל שבוע זה לא היה קורה.

מרדכי אלישע: אנחנו לא יכולים להיות בכל אתר.

ישראל איסי ניסים: אני לא אמרתי אבל גם אני לא יכול תוך חצי שנה לספק פה 5 מיליון מטר פיגום.

ישראל איסי ניסים: אם אתם רוצים להעביר פה תקנה שהיא נגזרת של דיל שנסגר, אתם יותר חזקים מאיתנו ואנחנו כנראה השקופים וזה מפתיע אותי אבי כי אתה אמור לייצג גם אותנו.

ישראל איסי ניסים: אנחנו בסוף חלק מאותם עובדים.

ישראל איסי ניסים: עכשיו, אני אומר שוב, אנחנו ישבנו פה יומיים.

ישראל איסי ניסים: לא יכולים לבוא ולמחוק את העבודה שעשינו.

אלי אלאלוף: שום דבר לא נמחק.

אלי אלאלוף: אנחנו ממשיכים מכאן.

ישראל איסי ניסים: ברור, אבל אמרת שקיבלת מידע אודות הסכם שנחתם ואתה לא יכול להתעלם ממנו.

אבי ניסנקורן: הסכמים צריך לכבד.

ישראל איסי ניסים: הסכמים צריך לכבד, אין בעיה, עכשיו אני שואל אותך - - -

אלי אלאלוף: אני מבקש.

אלי אלאלוף: ביקשתי הצהרות באופן עניני.

אלי אלאלוף: נא לא להפריע.

ישראל איסי ניסים: ראו, אנחנו מדבירם על פרקטיקה, אנחנו חיים במדינת ישראל.

ישראל איסי ניסים: אתם מדברים על לאמץ תקן אירופי שבמשך ארבע שנים לא קיבל תרגום בעברית.

ישראל איסי ניסים: ארבע שנים אנחנו מחכים לתרגום בעברית.

ישראל איסי ניסים: אני מתקין פיגומים ואיני יודע לקרוא אנגלית, אני רוצה לקבל תקן שאפשר לעבוד איתו בעברית.

ישראל איסי ניסים: ארבע שנים אנחנו מחכים לו.

ישראל איסי ניסים: אתם לא יכולים לדרוש ממני היום ליישם תקן תוך חצי שנה כשצריך חמישה מיליון מטר פיגום.

ישראל איסי ניסים: אנחנו איתכם, לא באנו לפוצץ את הישיבה.

ישראל איסי ניסים: אנחנו ישבנו עם משרד העבודה, הגענו להבנות.

ישראל איסי ניסים: וגם לך, מוטי אלישע, יש לי תשובה לגבי האחריות של הסימון: אנחנו מוכנים שכל קבלן פיגומים שיש ברשותו עמודים ישנים, קודם כל אני אבהיר את הנקודה – אתם מדברים על פיגום ישן מול פיגום חדש.

ישראל איסי ניסים: נשאר לנו 40% מהפיגום כי הפיגום שלנו היום יודע לעבור לתקן אירופי אבל 60% מהפיגום הזה הולך לפח ואנחנו צריכים להחליף את זה מחר בבוקר.

ישראל איסי ניסים: ביום שתחול התקנה זה הולך לפח.

ישראל איסי ניסים: אנחנו זורקים את זה וכרגע צריכים גם לממן זאת מכיסנו.

ישראל איסי ניסים: אתם לא הראיתם שיש מענקים ממשרד הכלכלה לצורך העניין הזה.

ישראל איסי ניסים: אם תתנו לי מענקים אנחנו נזרוק גם את העמודים והמיטות מחר בבוקר ולא נתווכח בכלל.

ישראל איסי ניסים: אנחנו נבוא למחסן, ניתן חמש מיליון מטר פיגום – תנו לנו את התמורה למה שעולה חדש.

ישראל איסי ניסים: אין לנו וויכוח, אנחנו לא באים בסיסמה שאנחנו בעד התקנות.

ישראל איסי ניסים: אני מצטער להגיד את זה – אתם אלו שבאים בסיסמאות.

ישראל איסי ניסים: אם אתם לא מוכנים להעביר תקנה שהיא פרקטית לשטח, התקנה שאתם מבקשים להעביר בחצי שנה עושה אותי עבריין פעמיים, פעם בתור מתקין פיגומים ופעם שנייה אני גם יזם וגם בעלים של חברת ביצוע – חבר בהתאחדות בוני הארץ.

ישראל איסי ניסים: גם בתור קבלן ביצוע אני עבריין כי אני לא אעצור את הבנייה שלי.

ישראל איסי ניסים: תוך חצי שנה לא יוכלו לספק לי פיגומים והפיגומים האלה ימשיכו להיות בשטח, פשוט בצורה שתהפוך אותי לעבריין, זה הכול.

ישראל איסי ניסים: מה אנחנו מבקשים?

ישראל איסי ניסים: אנחנו איתכם, אנחנו לא נגדכם.

ישראל איסי ניסים: יושב-ראש הוועדה הופתע מהגישה שלנו, אני וחבריי ישבנו עם נציגי משרד העבודה, החמרנו עם התקנים, סיגל מרד אברג'ל תסכים איתי – יש סעיפים שכתובים בתקן שאמרתי לה שהם לא מתאימים לארץ.

ישראל איסי ניסים: לבוא ולהגיד שאנחנו צריכים לאמץ תוך חצי שנה תקן אירופי שאינו בעברית ואתה לא קראת אותו לא באנגלית ולא בעברית, הבנייה - - -

אילן גילאון: אתה קראת אותו?

אלי אלאלוף: אילן.

אלי אלאלוף: לא.

ישראל איסי ניסים: קראתי אותי.

אילן גילאון: לא צריך עוד חצי שנה.

אילן גילאון: אתה הייתי צריך להתחיל עם זה לפני שנתיים ושלוש אדוני.

ישראל איסי ניסים: לא כקבלן.

אילן גילאון: לא אכפת לי אם התקן הזה תורכי כולו.

אילן גילאון: אנשים מתים בינתיים.

ישראל איסי ניסים: אתה צודק אבל אני פה בשביל לתקן את זה.

ישראל איסי ניסים: צריך תיקון פרקטי.

ישראל איסי ניסים: אז מה אתה אומר לי?

ישראל איסי ניסים: צריך שזה יהיה תוך חצי שנה ולא תוך שנתיים - - -

אילן גילאון: עוד אנשים ימותו.

ישראל איסי ניסים: יש לך דרך - - -

מאיר שמש: סליחה, אתה יודע כמה אנשים מתו מפיגום?

מאיר שמש: אתה יודע לקרוא את ההוראות של ה-מ"מ?

אלי אלאלוף: אילן, תן להם לסיים.

אילן גילאון: - - - אז הם לא כל כך מעניינים - - -

ישראל איסי ניסים: אתה רוצה להיות פרקטי?

מאיר שמש: קשה לכם הבנת הנקרא בעברית?

מאיר שמש: תקראו מה הממ"מ כותב.

אלי אלאלוף: מאיר.

אלי אלאלוף: ניסים סיים בבקשה.

ישראל איסי ניסים: עוד פעם אני אומר, אדון ניסנקורן.

אלי אלאלוף: אילן, תקשיב להם, התקנות לא פורסמו.

אלי אלאלוף: זה לא רק עניין של אנגלית.

אלי אלאלוף: לא היה - - -

ישראל איסי ניסים: אף אחד לא פירסם תקן.

אלי אלאלוף: התקנות הגיעו ביום רביעי לפני שבוע.

ישראל איסי ניסים: משרד העבודה עדיין לא יודע לקרוא את התקן הזה באנגלית.

ישראל איסי ניסים: אני ביקשתי ממשרד העבודה שש שעות ישיבה ביקשתי שיתרגמו ויסבירו לי.

ישראל איסי ניסים: היו יועצים שהסבירו לי.

ישראל איסי ניסים: ביקשתי ממנה שתסביר לי – היא לא יודעת.

ישראל איסי ניסים: תביאי לי את היועצים שישבו מולי ויסבירו לי.

אלי אלאלוף: איסי ניסים, הבנו, זה ברור.

ישראל איסי ניסים: עוד פעם אני אומר שאנחנו לא נגד.

ישראל איסי ניסים: אנחנו לא באים עם סיסמאות להצלת חיי אדם.

ישראל איסי ניסים: אנחנו קראנו - - -

קריאה: אז מה אתה צריך?

ישראל איסי ניסים: אני צריך שיתנו לי להשמיש את העמודים - - -

אלי אלאלוף: איסי תודה.

אלי אלאלוף: נציג מכון התקנים, יש לך דקה, הסבר לנו ונחזור לקריאת התקנות.

סמי שמואל שלום: שמי שלום סמי ממכון התקנים.

סמי שמואל שלום: אתן הערה מקצועית.

סמי שמואל שלום: אני מבין שהאדון מתקין.

סמי שמואל שלום: התקן לא מיועד למתקין אלא למתכנן.

סמי שמואל שלום: הוראות ההתקנה והבטיחות צריכות להגיע אליך מהיצרן.

סמי שמואל שלום: כלומר, זה שבאנגלית או לא זה לא קשור אליך כי אתה המתקין.

סמי שמואל שלום: בואו לא נערבב דברים.

ישראל איסי ניסים: זה לא מדויק.

סמי שמואל שלום: זה מדויק.

סמי שמואל שלום: דבר שני - - -

ישראל איסי ניסים: אני אומר לך - - -

סמי שמואל שלום: התקן אינו מיועד למתקין אלא אך ורק למתכנן.

סמי שמואל שלום: אתה אמור לקבל מהיצרן את הוראות ההתקנה והבטיחות.

סמי שמואל שלום: זה דבר ראשון.

ישראל איסי ניסים: איזה מתכנן?

סמי שמואל שלום: מתכנן הפיגום.

סמי שמואל שלום: אם אתה לא יודע מה זה מתכנן פיגום אז נשאיר את זה בצד – זה עניין שלך.

יצחק מורי: אז תסביר.

סמי שמואל שלום: הדבר השני - - -

יצחק מורי: סליחה, אני בונה פיגומים.

יצחק מורי: בוא תסביר לי.

מאיר שמש: מה זה?

מאיר שמש: בוא תסביר, יש פה הנדסאים.

יצחק מורי: אני הנדסאי בניין אבל מטומטם.

יצחק מורי: בוא תסביר לי.

סמי שמואל שלום: תן לי לסיים.

סמי שמואל שלום: אני מתייחס לשתי נקודות שהוא העלה.

סמי שמואל שלום: את כל שאר הנושאים – מי מתכנן וכדומה – יש פה את נציגי משרד העבודה ותבררו מולם.

סמי שמואל שלום: דבר שני שאני רוצה להעיר שהתקן מחייב את היצרנים והמסגרים, הוא מחייב.

סמי שמואל שלום: אם היית מביא לפני שנתיים שלוש למכון התקנים כמו שאמר חבר הכנסת גילאון היינו מבצעים את זה - - -

ישראל איסי ניסים: סליחה, יש פה יצרנים שבאו אליכם.

ישראל איסי ניסים: לא הייתה לכם יכולת לעשות את זה.

סמי שמואל שלום: תראה לי בבקשה את היצרן שפנה.

ישראל איסי ניסים: הנה, מצביע, יושב פה מולך.

מאיר שמש: סמי, הוא יושב שני כסאות לידך.

ישראל איסי ניסים: סמי, מה זה ההיתממות הזו?

יצחק מורי: זה כבר לשקר.

יצחק מורי: תראו בפרוטוקול של אתמול.

מאיר שמש: למה לשקר?

מאיר שמש: יש פה טלוויזיה.

אלי אלאלוף: תוציאו אותו בבקשה.

מאיר שמש: רואים את זה.

סמי שמואל שלום: כמו שאמרנו.

יצחק מורי: אתמול אמרת שאתה צריך - - -

אלי אלאלוף: שקט בבקשה.

מאיר שמש: הכול היה מוקלט אתמול.

מאיר שמש: שקרנים.

סמי שמואל שלום: רק אני אענה - - -

אלי אלאלוף: לא אדוני.

סמי שמואל שלום: רק תן לי.

אלי אלאלוף: לא.

יעקב נרקובסקי: קובי נרקובסקי.

יעקב נרקובסקי: אחד מהיצרנים בשוק בארץ.

אלי אלאלוף: אני לא אהיה סבלני.

אלי אלאלוף: אנחנו לא נחזור לאפס.

אלי אלאלוף: התקדמנו מאוד בדיון ואנחנו לקראת הסוף, התקנות הללו יעברו היום בשעה 15:00 וזה לפי לוח הזמנים שלי, אני מודד את הדקות.

אלי אלאלוף: בבקשה קובי.

יעקב נרקובסקי: קובי נרקובסקי.

יעקב נרקובסקי: אחד מיצרני הפיגומים בארץ מה שקורה, הפיגום שמיוצר בארץ כיום, ציינו את זה כבר בפני הוועדה, מיוצר כבר על פי התקן האירופי – אותו עובי צינור, כל ההגדרות זהות למעט כמה סעיפים.

יעקב נרקובסקי: הפיגום היום הוא לא מסומן, הוא אמור להיות מסומן אחרי שתהיה בדיקה רשמית של מדינת ישראל ולא ניתנה לנו עד היום האפשרות לעשות את הבדיקה הזו, זה דבר אחד.

יעקב נרקובסקי: דבר שני, מבחינת השינויים שאמורים כביכול לעבור לפיגום יותר תקני ובטוח: אנחנו כבר נתנו את רשימת השינויים.

יעקב נרקובסקי: מדובר בהחלפה של כמה סוגי מעקות וצירים על מנת לפתור את בעיות הבטיחות.

יעקב נרקובסקי: אנחנו מייצרים את אותו פיגום תקני עם האביזרים החדשים שאנחנו רוצים להכניס למדינת ישראל עבור השוק האירופי, ושם יש לנו את האישור.

יעקב נרקובסקי: אבל כאן אנחנו לא מסוגלים לקבל אותו.

יעקב נרקובסקי: עכשיו, אותו ציוד משומש שקיים היום בשוק.

יעקב נרקובסקי: אותם מזקפים ואותן המיטות, אלה שבני שנתיים, חמש ועשר שנים, הם זהים לציוד שמחר בבוקר אנחנו נייצר עם תקן, הם לא שונים בשום דבר.

יעקב נרקובסקי: בנוסף אנחנו צריכים להוסיף לציוד הזה את המעקות שזה ציוד חדש.

יעקב נרקובסקי: על זה כל המהומה.

יעקב נרקובסקי: עכשיו, לצורך הסימון, ציוד חדש, אחרי שאנחנו נקבל את אישור מכון התקנים ציוד חדש יסומן בחותמת מכון התקנים כמו שצריך להיות בכל מקום בעולם.

מיכל בירן: הוראות המעבר קראו להשתמש בעמודים- - -

סמי שמואל שלום: לא.

סמי שמואל שלום: רק אם הם עברו תקן.

אלי אלאלוף: סליחה.

אלי אלאלוף: אני רוצה לסכם.

אלי אלאלוף: הייצור היום הוא לפי תקן אירופי.

אלי אלאלוף: יש רק שני מפעלים, אנחנו לא אוהבים מונופולים אבל זה מה שיש.

מרדכי אלישע: יש יבואנים.

יעקב נרקובסקי: אנחנו מייצרים היום את הציוד שלנו מכאן לאירופה.

אלי אלאלוף: בסדר.

יצחק מורי: אתה רוצה להכניס יבואנים לפה?

יצחק מורי: שאנחנו נפשוט את הרגל?

מרדכי אלישע: תגיד לי, מה, נהיית שר הכלכלה?

מרדכי אלישע: עם כל הכבוד.

יצחק מורי: אתה רוצה להרוס את הכלכלה כחול לבן שאתה אומר "יש יבואנים"?

אלי אלאלוף: תעזור לנו מורי.

מיכל בירן: זה לא הדיון שלנו היום.

אלי אלאלוף: כרגע אנחנו חוזרים ומבקשים, כל הייצור היום הוא לפי תקן אירופי.

אלי אלאלוף: כדי שיהיה תקן אירופי רסמי יש צורך בהתערבות של מכון התקנים שעוד לא קיבל את ההזמנה לעשות עבודה זו ואני לא רוצה להיכנס איך זה נעשה בין מכון התקנים למשרד העבודה והרווחה, זה לא מעניין.

אלי אלאלוף: אבל, שיהיה ברור: כל מה שמייצרים היום הוא טוב לנו.

אלי אלאלוף: אם זה טוב לאירופה אז סימן שזה טוב לנו.

אלי אלאלוף: דבר שני, נשארה הבעיה של הפיגומים הקיימים.

אלי אלאלוף: אנחנו אמרנו שהפיגומים הקיימים שיוצאים מהשטח או אחרי שיוצאים מהמחסנים, חייבים לקבל את סימון התקן הנדרש כדי שיהיו מתאימים לתקן האירופי.

אלי אלאלוף: אני לא יודע שום דבר אחר, כל השאר לא מעניין אותי.

אלי אלאלוף: לבוא לעשות ספקולציות זה לא, זה התרגום שיש בתקנות הנדונות כאן.

אלי אלאלוף: אני מציע שנחזור לדון בתקנות אחת אחת יש לנו שתי בעיות שהצגנו מראש: איך מתמודדים עם הפיגומים הקיימים והבעיה השנייה היא לוח הזמנים להפעלת התקנות, זה מאוד פשוט.

אלי אלאלוף: גם אני יודע שזמן זה הרבה.

אילן גילאון: זמן זה הכי הרבה.

אלי אלאלוף: אבל לי יהיה עוד מעט זמן לעשות פילוסופיה סביב זה.

אלי אלאלוף: אבקש מהיועצת המשפטית של הוועדה לחזור לקריאת התקנות.

נעה בן שבת: אדוני, אנחנו קראנו רבות מן התקנות.

נעה בן שבת: אני מבינה שישנן כמה הערות לגבי נוסח, כמה תיקונים שמשרד העבודה ביקש להכניס לתוך הניסוחים בהגדרות מסוימות שכבר עברנו עליהן.

נעה בן שבת: אני רציתי להציע אדוני הגדרה אחרת של בונה מקצועי לפיגומים כדי קצת לפשט, ראינו אתמול שיש כמה דרישות לגבי בונה פיגומים מקצועי אז אני חושבת שיש לפרק זאת לכמה חלקים.

נעה בן שבת: זה מופיע בצבע בעמוד הראשון ואני מבינה שיש למשרד העבודה הערה על הדבר הזה.

סיגל מרד: בהגדרה של בונה מקצועי לפיגומים מה שחשוב לנו בעצם זה להתכתב גם עם מה שכרגע קיים בפקודת הבטיחות בעבודה שכרגע היא המקור המסמיך והיא מדברת על פונקציה של בעל הרשאה.

סיגל מרד: לכן, חשוב שבהגדרה יהיה "מי שמפקח עבודה ראשי אישר כי הוכח להנחת דעתו" ואז בעצם יבואו התנאים.

סיגל מרד: ברגע שאנחנו מכניסים את העניין של האישור ברור שאנחנו נכנסת לתוך ההגדרה של בעל הרשאה ובפקודה יש הוראות לגבי שלילת הסמכה של בעל הרשאה, התליית האישור ועוד הוראות שמתכתבות עם העניין הזה.

נעה בן שבת: נושא הפרסום באתר האינטרנט.

נעה בן שבת: מי שמפקח העבודה הראשי אישר כי הוכח שנתקיימו לגביו כל אלה ואחר כך בפרסום באינטרנט - - -

סיגל מרד: לגבי הפרסום באינטרנט צריך לשים לב שיש פה טעות הגהה.

סיגל מרד: אין מדובר ב173(ב) אלא 173(ח) לפקודה.

סיגל מרד: זה הסעיף שמדבר על פרסום באתר האינטרנט של שמו של בעל ההרשאה, מספר הרישיון שלו וכולי.

נעה בן שבת: בסדר.

סיגל מרד: אז זה תיקון אחד שהוא יותר הגהה.

סיגל מרד: בעקבות הדיונים בוועדה התחדד שאין לנו שום סעיף שמופנה לבונה מקצועי לפיגומים.

סיגל מרד: אנחנו היינו מבקשים - - -

נעה בן שבת: שאין הגדרה למה?

סיגל מרד: אין סעיף שמדבר על הבונה המקצועי לפיגומים.

סיגל מרד: מעבר לאמירה בתקנה 17 כרגע שמדברת על זה שהעבודות תתבצענה תחת השגחתו הישירה של בונה מקצועי, אין שום דבר שמופנה אליו היום.

סיגל מרד: יש הוראות למנהל העבודה, יש הוראות למבצע הבנייה, ואין שום דבר לבונה המקצועי.

נעה בן שבת: אין הטלת חובה.

סיגל מרד: כן.

נעה בן שבת: מתייחסים אליו בהגדרה אבל לא מטילים עליו חובה.

סיגל מרד: אני הייתי מבקשת - - -

אלי אלאלוף: סליחה, אני רוצה להבין.

אלי אלאלוף: אין הגדרה מהו בונה פיגומים?

סיגל מרד: יש הגדרה מהו.

אלי אלאלוף: כן.

סיגל מרד: אבל, למשל אומרים שמבצע הבנייה ידאג שהתקנת פיגום תעשה תחת השגחתו של בונה פיגומים מקצועי.

סיגל מרד: אבל הבונה המקצועי, כשאנחנו נחפש הוראה שאומרת איך הוא עובד, מהי אחריותו – אפילו משהו מינימלי – אין אפילו את זה.

אלי אלאלוף: אז איפה מכניסים את זה?

סיגל מרד: אני מציעה שמה שכרגע כתוב ב-17 נהפוך ל17(א) ונוסיף שם סעיף ב שנוסחו יהיה: "בונה מקצועי לפיגומים יתקין, יפרק או יעשה שינוי בפיגום בהתאם להוראות תקנות אלה ובכלל זה הוראות היצרן, הוראות מתכנן הקמת פיגומים ותוכנית הפיגומים" כשברור שכשאנחנו מדברים על הוראות יצרן זה איפה שישנן כאלו ונדרש על פי התקנון שתהיינה כאלו, ותוכנית פיגומים זה איפה שהתקנות תדרושנה שתהיה תוכנית פיגומים כי זה לא נדרש בכל מקום.

סיגל מרד: אותו דבר לגבי מתכנן הקמת הפיגומים.

נעה בן שבת: הוא לא מקבל הוראות ממנהל העבודה?

סיגל מרד: הוא גורם מקצועי שפועל בשטח.

סיגל מרד: מנהל העבודה הוא עוד גורם מקצועי שפועל בשטח ויש לו גם סמכויות.

סיגל מרד: הוא יכול לבוא ולהגיד: אני לא מקבל את העבודה כי אני מוצא בה פגם.

איל בן ראובן: הבונה הוא האינסטנציה המקצועית.

סיגל מרד: הוא האינסטנציה המקצועית והוא צריך לשאת באחריות למה שהוא עשה.

סיגל מרד: הוא צריך לשאת באחריות לטיב העבודות שהוא עשה.

סיגל מרד: אני לא בונה על זה תילי תילים של אחריות נוסח הדיונים שהתקיימו כאן אתמול ושלשום אבל ברמה בסיסית שאם אתה מתקין תדאג שכשאתה מתקין זה יהיה על פי ההוראות שבתקנות האלה ואתה לא פועל בחלל ריק.

אלי אלאלוף: אני שואל את נציג קבלני הפיגומים האם זה מקובל עליכם?

ישראל איסי ניסים: מבחינתנו זה היה ברור גם קודם.

אלי אלאלוף: אם זה ברור אז מתקדמים.

אלי אלאלוף: זה מובן טוב יותר כשזה כתוב, טוב מאוד.

סיגל מרד: תיקון נוסח נוסף שהייתי מבקשת בעקבות הערות הממונה על התקינה במשרד הכלכלה, יעקב וכטל, שנמצא כאן איתנו.

סיגל מרד: תיקון של תקנה מספר 14 שמתקנת את תקנה 34(3).

סיגל מרד: ישנה אמירה שכשאנחנו מדברים על תעודת בדיקה של מעבדה מאושרת לפי סעיף 12(א), כרגע כתוב בנוסח: "המעידה כי הפיגום עומד בדרישות תקן פיגומים ישראלי".

סיגל מרד: דיברנו אתמול על זה שהבדיקה היא של דגם הפיגום ויש הבדל בין השניים אז אנחנו מציעים : "המעידה כי דגם הפיגום עומד בדרישות תקן הפיגומים הישראלי".

סיגל מרד: ועכשיו אנחנו מגיעים לתקנה 19 שמדברת על סעיפי התחילה שזה בעצם - - -

אלי אלאלוף: באיזה עמוד?

נעה בן שבת: אנחנו קראנו את סעיף התחילה אבל יכול להיות שצריך לעשות בו שינוי.

נעה בן שבת: ההצעה לשינוי פה מסומנת ב-א אבל אולי נסביר: יש כמה תקנות שאנחנו אומרים שהן יכנסו לתוקף באופן מידי.

נעה בן שבת: זה הוראות של מנהל עבודה שעורך בדיקה, חובת הודעה למנהל על שינוי ועוד הוראה שנגעה לאיך מנהל העבודה בודק שהפיגום מורכב לפי ההוראות.

נעה בן שבת: אלו הוראות שמוצע להכניס לתוקף באופן מידי.

נעה בן שבת: שאר הוראות התקנות מוצא שתיכנסנה לתוקף שישה חודשים מיום פרסומן.

נעה בן שבת: לגבי הזקפים, סעיף קטן ב, מתייחס לנושא פיגומי הזקפים ופה ישנה שאלה מתי להכניס לתוקף, זו שאלה אחת שנשארה.

נעה בן שבת: השאלה השנייה היא בנושא של תחולה, אולי רק נקרא אותו, זה סעיף שנראה לי שאין עליו מחלוקת: "תחולה 20.

נעה בן שבת: תקנות אלה, למעט תקנות 7 עד 9, לא יחולו על אתר בנייה שבו התחילו בביצוע עבודות בנייה והוקם בו פיגום זקפים, לפני מועד התחילה הקבוע בתקנה 19(א) או (ב), לפי העניין".

נעה בן שבת: זאת אומרת שאנחנו לא מתכוונים להחיל הוראות אלו על פיגום שעומד עכשיו אלא על פיגומים אחרים.

נעה בן שבת: אני רוצה - - -

סיגל מרד: הצהרנו כאן בוועדה שאנחנו לא מתכוונים שבאתרים שכרגע מותקן בהם פיגום יתחילו להתעסק בלפרק, לסמן או לעשות איתם פעולה כלשהי.

סיגל מרד: אנחנו נותנים לאתר לסיים את עבודתו ולא מתערבים כרגע מעבר לחובות שקיימות עליהם ממילא במסגרת התקנות לא מתערבים כרגע.

עבד אל חכים חאג' יחיא: אבל מה שהוספנו שמנהל העבודה יבדוק בכל שבוע ויאשר.

סיגל מרד: זה כן.

עבד אל חכים חאג' יחיא: זה יהיה גם על הקיימים היום.

עבד אל חכים חאג' יחיא: חשוב להבהיר את זה.

עבד אל חכים חאג' יחיא: את זה לא דוחים וזה החל מהיום.

אלי אלאלוף: על הסעיף הזה יש הערות.

סיגל מרד: רגע, חבר הכנסת חאג' יחיא דיבר על מידית - - -

נעה בן שבת: נכון, למעט - - -

עבד אל חכים חאג' יחיא: התקנות קיימות.

עבד אל חכים חאג' יחיא: התוספת היא לרשום ביומן שהוא בא ובדק.

סיגל מרד: לא, הוא לא מדבר ממועד הפרסום.

סיגל מרד: תקנה 19(א) מדברת על שישה חודשים מיום הפרסום.

נעה בן שבת: מיום פרסומן, למה שהן לא יחולו מיום פרסומן?

נעה בן שבת: יש בעיה.

עבד אל חכים חאג' יחיא: הוא מדבר על מנהל עבודה שזה בתקנות.

עבד אל חכים חאג' יחיא: אני רק מדגיש.

נעה בן שבת: האם יש בעיה שמנהל העבודה יהיה חייב להודיע על שינוי מיד כשהתקנות מפורסמות.

עבד אל חכים חאג' יחיא: זה מה שאמרתי, שלא נחכה שישה חודשים.

נעה בן שבת: לא נחכה שישה חודשים.

עבד אל חכים חאג' יחיא: זה מה שאמרתי, אני לא רוצה לחכות שישה חודשים מנהל עבודה אם מפרקים - - -

אלי אלאלוף: רק צריך להוסיף שמנהל עבודה הוא לא באחריות חברות הפיגומים אלא באחריות האתר.

עבד אל חכים חאג' יחיא: ברור.

נעה בן שבת: כן, זה כתוב בסעיף קטן ג.

נעה בן שבת: 19(ג) אומר "על אף האמור", אולי מבחינת ניסוח צריך להגיד אבל אתם רואים שב-19(ג) אומרים שתקנות 20, 22, 22(א), זהן ב-7–9 הן חלות מיום פרסומן.

סיגל מרד: בסדר, את צודקת.

נעה בן שבת: אני רוצה רגע, אדוני, לפני שאנחנו ממשיכים עם הנקודות שבמחלוקת לקרוא עוד הוראה שלדעתי לא נשארה במחלוקת.

נעה בן שבת: אני מדברת על הוראת המעבר 21 : "הוראת מעבר 21.

נעה בן שבת: (א) מי ששימש בונה מקצועי לפיגומים ערב תחילתן של תקנות אלה, יהיה רשאי להמשיך לפעול כבונה מקצועי לפיגומים ובלבד שבתוך שנתיים ממועד התחילה הקבוע בתקנה 19(א) ביצע השתלמות לפי תכנית שקבע מפקח עבודה ראשי ועמד בהצלחה במבחן לפי תכנית בחינה שאישר מפקח העבודה הראשי".

נעה בן שבת: כן, דורשים מקבלני הפיגומים לעבור עכשיו תוך שנתיים.

יצחק מורי: כל 1,400 מרכיבי הפיגומים, הבנתי נכון?

ישראל איסי ניסים: אנחנו יכולים להמשיך עם ה - - -

אלי אלאלוף: וזה יאפשר לכם לנקות את השטח מהפיגומים שאתם יודעים יותר טוב מכולנו.

עבד אל חכים חאג' יחיא: זה אינטרס שלהם גם כן.

אלי אלאלוף: לגמרי.

ישראל איסי ניסים: זה יהיה כמו קורב ריענון נכון?

סיגל מרד: זה לא רק ריענון, זה הכרת הנהלים.

אלי אלאלוף: מאיר שמש, נרגעת?

מאיר שמש: סליחה שהתפרצתי.

מאיר שמש: כבוד היושב-ראש מכיר אותי שאני איש אמת, אני הולך ישר.

מאיר שמש: כשאני שומע דברים - - -

אלי אלאלוף: תלמד שגם אמת אומרים בשקט.

עבד אל חכים חאג' יחיא: בשקט שומעים יותר טוב.

מאיר שמש: מה שקורה, אנחנו פה כדי למצוא פתרונות ולא כדי סתם לריב.

מאיר שמש: הניירות האלה לא שווים כלום.

מאיר שמש: מה ששווה הוא מה שקורה בשטח ובאמת לדאוג לחיי אדם.

מאיר שמש: עכשיו, אין לנו בעיה שתוך שנתיים זה יקרה.

מאיר שמש: פשוט צריך להקים בתי ספר על מנת להעביר בהם את ימי העיון הללו.

מאיר שמש: צריך שמישהו ידאג לזה.

מאיר שמש: שלא נהיה עבריינים.

אלי אלאלוף: היות ואמרת את זה והסכמנו איתך, זה ברור שהתקנות דורשות היערכות אחרת של המשרד – לא רק שלכם.

אלי אלאלוף: גם המשרד צריך להיערך.

אלי אלאלוף: חבר, אל תפריע לי, אם אתה רוצה תתקרב לשולחן ותקבל רשות דיבור.

אלי אלאלוף: אני אומר שהתקנות מחייבות היערכות, אני מסכים עם מאיר שמש ומבקש מהמשרד לתת את דעתו על כך ולהיערך אחרת מהמצב הנוכחי.

אלי אלאלוף: אני מרגיש ואני אומר זאת בשיא הכנות שיש שינוי מהותי במשרד בתחום הזה.

אלי אלאלוף: זו אחריות של המשרד, הם יצטרכו למצוא גופים שיכינו את עצמם להשתלמויות של אלף או אלפיים מרכיבים שיבואו גם בעתיד כי זו פרנסה טובה אם היא מנוהלת נכון.

ישראל איסי ניסים: גם כאן המשרד צריך להבין שאם ייקח לו במשך רוב השנתיים הללו להקים את הקורסים וללמוד את זה ואז זה יותר חצי שנה להגעת 1,5000 מתקיני פיגומים.

ישראל איסי ניסים: אתם לא תעמדו בזה ואנחנו עוד פעם נהפוך לעבריינים.

ישראל איסי ניסים: אז צריך לקבוע את הזמן מיום תחילת הקורס.

אלי אלאלוף: אני רוצה להסביר, מה שאתה אומר נראה לי טבעי, הרי אתם תמשיכו לנהל משא ומתן גם לאחר פרסום התקנות.

ישראל איסי ניסים: אבל אתה כבר לא תהיה פה.

אלי אלאלוף: אני אבוא להתנדב.

ישראל איסי ניסים: אנחנו נבוא לבאר שבע.

מאיר שמש: עד לבאר שבע אנחנו מגיעים כדי לעשות את הקורס, שם הוא ייערך.

ישראל איסי ניסים: באמת, תנו שנתיים מצדי אבל מיום פתיחתו של הקורס.

אלי אלאלוף: חברים, אני מציע שתשאירו למשרד העבודה לעשות את עבודתו והוא יעשה, אני אומר לכם.

אלי אלאלוף: לפני כמה חודשים אני וחבריי היינו אומרים שאיננו בטוחים בכך.

עבד אל חכים חאג' יחיא: לא היינו בטוחים.

אלי אלאלוף: היום אנחנו בטוחים בכך, לא חשוב מה תהיה הקונסטלציה הפוליטית.

ישראל איסי ניסים: אפשר להוסיף שזה תקף מתחילת הקורס הראשון?

אלי אלאלוף: בבקשה.

ישראל איסי ניסים: שנתיים מפרסום קורס ראשון.

אלי אלאלוף: בתקנות לא כותבים עכשיו פתיחת קורס, זה לא יכול להיות חלק מהשיטה.

אלי אלאלוף: אריק שמילוביץ בבקשה.

אריק שמילוביץ: אריק שמילוביץ, מפקח עבודה ראשי בפועל, משרד העבודה.

אריק שמילוביץ: אנחנו יכולים להתחייב שבפרק זמן קצר, תוך חודשים ספורים, נפרסם תוכנית ונוודא שתוכנית זו ישימה לקלוט את כל כוח האדים שיש פה ולהכשירו כי המטרה היא להכשירם ולתת להם ריענון.

אריק שמילוביץ: לא מדובר באנשים שמתחילים מאפס, מדובר באנשים שיש להם ניסיון ואנחנו נדאג ללמד אותם את התקן החדש, להסביר להם את המשמעויות ולתת להם את האיזון שבין הניסיון שלהם לבין הדברים החדשים.

אלי אלאלוף: נפלא.

אריק שמילוביץ: אני לא רואה בזה בעיה ואנחנו נוודא שהדבר הזה מתקיים.

אריק שמילוביץ: זו אחריות שלנו כמו כל אחריות נוספת שיש לנו.

אריק שמילוביץ: זה הכול.

אריק שמילוביץ: אנחנו מחויבים לזה לא פחות מכל הדברים האחרים שיש פה.

אלי אלאלוף: אני בטוח, יופי.

נעה בן שבת: סעיף הבא: אנחנו אמרנו שבונה פיגומים מקצועי צריך להוכיח שהוא עבד שלוש שנים בפיקוח של בונה פיגומים מקצועי.

נעה בן שבת: יש פה סעיף שנועד להבטיח את רציפות העבודה תחת בונה הפיגומים המקצועי הקודם: "(ב) עבד אדם תחת פיקוחו והשגחתו של מי ששימש בונה מקצועי לפיגומים ערב תחילתן של תקנות אלה, במהלך שבע השנים שקדמו לערב תחילתן של תקנות אלה, תיחשב תקופת עבודתו זו לעניין הניסיון הנדרש כתנאי לאישורו, ובלבד שהשלים תוכנית ההכשרה ועמד בהצלחה במבחן, כאמור בתקנה 1 לתקנות אלה, תוך תקופה שלא תעלה על שלוש שנים מיום פרסומן של תקנות אלה".

נעה בן שבת: השאלה היא כזו: אם בן אדם לא השלים עדיין את כל תקופת הכשרתו, הוא עבד שנה אצל - - -

סיגל מרד: גם השנה הזו תיחשב לו.

סיגל מרד: זה לא שאני מחשבת את זה כאפס.

סיגל מרד: אני לוקחת בחשבון שיש לו כבר שנת ניסיון אבל בכל מקרה הוא צריך לצבור עוד שנתיים בכל מקרה הוא צריך להגיע לשלוש שנים.

נעה בן שבת: אז למה את אומרת במהלך שבע השנים?

נעה בן שבת: את רוצה שזה יהיה לאחרונה?

סיגל מרד: כי אני בכל זאת רוצה לדחות.

ורדה אדוארדס: כי אנחנו לא רוצים שזה יהיה - - -

אלי אלאלוף: אם זה מאפשר גם אם הוא הפסיק שבע שנים.

נעה בן שבת: אז זה לא דורש ממנו לעבוד שבע שנים.

סיגל מרד: לא.

יצחק מורי: אפשר הסבר לזה?

יצחק מורי: לא כל כך הבנתי.

נעה בן שבת: אנחנו אומרים

אלי אלאלוף: אני אסביר לך וככה אראה אם אני מבין בעצמי.

יצחק מורי: אם אפשר לפשט את זה.

אלי אלאלוף: אני רוצה להסביר: מי שעסק בפיגומים בשבע השנים האחרונות יצברו לו את שנות העבודה שלו כדי שיגיע לשלוש שנות ניסיון במצטבר, זו הקלה.

אלי אלאלוף: לא להגיד שאם לא עבד מהתחלה ושלוש שנים ברצף.

אלי אלאלוף: פה נתנו פתרון הרבה יותר גמיש ואנושי שמאפשר לאנשים בעלי ניסיון של שלוש שנים במצטבר בשבע השנים האחרונות.

עבד אל חכים חאג' יחיא: שלוש שנים בתוך שבע השנים האחרונות.

ישראל איסי ניסים: אבל מה המבחן?

ישראל איסי ניסים: הצהרה של בונה פיגומים מקצועי?

סיגל מרד: דווקא לאור ההערות אני רוצה לחדד שוב: השלוש שנים מתייחס למועד שבו הוא מגיש בקשה לאשר אותו.

סיגל מרד: את הבקשה לאישור הוא מגיש בשלוש השנים הקרובות ואז אני מסתכלת: אם בתוך השבע שנים אחורה היה לו ניסיון אז זה בסדר.

סיגל מרד: אם הוא עומד עכשיו בשלוש שנים אז זה המצב הרגיל ואין בעיה אבל מי שיביא לי את הניסיון ההיסטורי אני אביא זאת בחשבון ולזה מתייחסת הסיפא.

ישראל איסי ניסים: שאלתי מה המבחן, הצהרה של בונה פיגומים מקצועי?

ורדה אדוארדס: המבחן קיים בהגדרה.

ורדה אדוארדס: בהגדרה כתוב: מי שיוכיח להנחת דעתו של מפקח העבודה הראשי" הווי אומר שהוא צריך לספק הוכחות מתאימות לכך שהוא עבד אצל בונה מקצועי.

ישראל איסי ניסים: תצהירים ותלושי משכורת.

ורדה אדוארדס: כל מה שמתעד.

מאיר שמש: אין פה שום דבר חדש.

ישראל איסי ניסים: אני שואל את זה מהסיבה שלא תמיד - - -

אלי אלאלוף: סליחה ניסים, לאור השאלה אני רוצה לומר שאני מציע לא לפרט יותר מדי מכיוון שזה הופך את זה לנוקשה.

אלי אלאלוף: תשאירו את זה גמיש כי זה אומר שיש יותר מאפשרות אחת לשלוף את המסמכים שקיבלו.

ישראל איסי ניסים: שאלה נוספת ברשותך: כתוב "בונה מקצועי לפיגומים" אני כבעלים של חברת פיגומים לא חייב להיות בונה מקצועי לפיגומים.

ישראל איסי ניסים: מי שמתקין את הפיגום בשטח צריך להיות בונה מקצועי.

ישראל איסי ניסים: עכשיו, העובדים מתחלפים, אז אישור שהוא עסק בחברת פיגומים זה גם טוב?

סיגל מרד: לא, אנחנו מדגישים שתחת בונה פיגומים מקצועי, תחת השגחה ישירה שלו.

מאיר שמש: זה מה שקיים כיום, לא חידשתם שום דבר.

מאיר שמש: חבל שאנחנו סתם טוחנים מים.

מאיר שמש: בואו נתקדם.

אלי אלאלוף: מאיר, אל תגיד טוחנים מים.

אלי אלאלוף: מים זה יקר במדינה.

סיגל מרד: לגבי הוראת השעה שכרגע כתובה בנוסח אנחנו מבקשים לא לדון בנוסח הכתוב כרגע כי הוא פחות רלבנטי לאור הדיונים שהתקיימו הבוקר.

סיגל מרד: אני הייתי מבקשת ממוטי להציג את הכיוון לפתרון שאנחנו חושבים עליו.

אלי אלאלוף: באיזה סעיף מדובר?

ורדה אדוארדס: סעיף 22.

סיגל מרד: כרגע זה סעיף 22 שאני מבקשת לא לדון בו.

נעה בן שבת: אדוני, למעשה מה שנשאר לנו עכשיו זה הוראת התחילה שנוגעת לתקנה מספר 34, תקנה שדורשת את התקן האירופי שזה בסעיף 19(ב) וגם הוראת השעה שתתייחס לפיגומים הקיימים.

נעה בן שבת: לשתי ההוראות האלה יש להתייחס.

אבי ניסנקורן: אני רואה שנוסח הוראת המעבר הוא חורג מהתקן האירופי.

מרדכי אלישע: אנחנו נמחק אותו.

נעה בן שבת: נשמע את הצעת המשרד.

אלי אלאלוף: הציעו בבקשה ונדון בזה.

מרדכי אלישע: כמו שאמרתי בפתיחת דברי אנחנו מבקשים למחוק סעיף זה ואנחנו רוצים - - -

אלי אלאלוף: איזה סעיף?

מרדכי אלישע: של הוראת המעבר.

אלי אלאלוף: אני מבקש - - -

ישראל איסי ניסים: זה לא היה אתמול.

אלי אלאלוף: אנחנו נסגור הכול ונקרא הכול.

מרדכי אלישע: אסביר מהי החלופה שאנו רוצים להציע.

מרדכי אלישע: אנחנו קיבלנו נתונים לגבי אחוז הפיגומים מהתאחדות בוני הארץ.

מרדכי אלישע: ההצעה שלנו היה שבניינים שבהם הגובה הוא מעל 30 מטר, זה כ-18%, אנחנו נחיל את זה תוך חצי שנה.

מרדכי אלישע: כל בניין שיבנו מעל 30 מטר ישתמשו בפיגומים חדשים בעלי תקן אירופי שאישר מכון התקנים זה 18% מהפיגומים וזה לא אחוז גדול.

נעה בן שבת: חצי שנה מהתחילה או מהייצור?

מרדכי אלישע: חצי שנה מיום אישור התקנות הווי אומר מהיום.

מרדכי אלישע: הקבוצה הבאה היא קבוצה של מעל שמונה מטר למעשה ועד 30 מטר.

מרדכי אלישע: מדובר במבנים שעד 4–5 קומות שזה גם קבוצה מאוד מסוכנת.

מרדכי אלישע: פה הלכנו על שנה וחצי שזה חורג ממה שאמרנו עם החצי שנה אבל זה שנה וחצי וגם כאן האחוזים זה עוד 30% אבל יש פה מספיק זמן להתארגן.

מרדכי אלישע: זה מכסה את גורם הסיכון - - -

אלי אלאלוף: זה לא מה שהיה אתמול?

מרדכי אלישע: לא, זה חדש.

עבד אל חכים חאג' יחיא: עם שינויים קלים ממה שהיה אתמול.

מרדכי אלישע: אבל שוב, אנחנו לא - - -

ישראל איסי ניסים: חבל שהתייעצתם עם בוני הארץ ולא עם מתקיני הפיגומים.

אלי אלאלוף: לא, לא.

מרדכי אלישע: אמרתי שהנתונים הם מהתאחדות בוני הארץ.

מרדכי אלישע: הנתונים לגבי הכמויות.

ישראל איסי ניסים: הם לא כל כך מדויקים.

מאיר שמש: ניסים, אני ישבתי עם בוני הארץ.

אלי אלאלוף: אני רוצה להגיד, מאתמול אנשים עובדים מסביב לשעון ואנחנו באים ופה היום בנוכחותכם ובהשתתפות כולם נקבל את ההחלטות.

אלי אלאלוף: שום דבר לא התחייבנו לאף אחד אחר.

מרדכי אלישע: הקבוצה הבאה למעשה אמרו לנו בהתאחדות בוני הארץ שהיום הווילות עלו לשמונה מטרים כי התקרות גבוהות אז אמרנו שעד שמונה מטרים למעשה יש לנו קבוצה מאוד גדולה של 50%, שחלקם, אנחנו לא יודעים בדיוק לפלח אבל חלקם זה בנייה שלא למגורים כלומר לתעשייה וכדומה, אנחנו לא יודעים לפלח אבל בקבוצה של הבניינים למגורים עד שמונה מטרים אין כאן גורם סיכון ואנחנו מוכנים ללכת - - -

אלי אלאלוף: עד שמונה מטר - - -

מרדכי אלישע: עד שמונה מטר - - -

אלי אלאלוף: ניתן להם שנה וחצי להיערך.

מרדכי אלישע: נכון.

נעה בן שבת: לא, מה תעשה - - -

מרדכי אלישע: מעל שלושים מטר, חצי שנה.

מרדכי אלישע: מ-8 עד 30 מטר, שנה וחצי.

מרדכי אלישע: אחרי זה, עד שמונה מטר אפילו שלוש שנות היערכות כי אין שם גורם סיכון מבחינתנו.

מרדכי אלישע: זה בגדול.

מרדכי אלישע: אנחנו מדברים כמובן לא על תקופת מעבר, לא רוצים למחוק את היצרנים.

מרדכי אלישע: אבל תוך שלוש שנים יש לנו עולם חדש שכולם פיגומים חדשים.

נעה בן שבת: אתה מדבר רק על הוראות התקן.

נעה בן שבת: שאר הוראות התקנות שאומרות נניח המשטחים ברווח שלא יעלה על 1.5 סנטימטר - - -

עבד אל חכים חאג' יחיא: זה במידי.

נעה בן שבת: במידי או תוך שישה חודשים?

עבד אל חכים חאג' יחיא: במקרה הזה תוך שישה חודשים.

מרדכי אלישע: - - - ריווחנו מאוד מאוד, זה שינוי מאוד משמעותי.

מרדכי אלישע: גם מבחינת האחוזים, אנחנו רואים את אחוז הפיגומים.

מרדכי אלישע: יש אפשרות ללכת לייצר ולקנות.

מרדכי אלישע: גם כאן זה באמת חריג אפילו ממה שסיכמנו.

אבי ניסנקורן: כן, זה חורג מהסיכום.

מרדכי אלישע: זה חורג לגמרי מהסיכום.

אלי אלאלוף: אם אתם מגיעים כגוף המקצועי לעמדה שכזו בואו נאפשר עכשיו דיון.

ישראל איסי ניסים: כבוד יושב-ראש הוועדה, מה שהוצג פה עכשיו, קודם כל הנתונים שגויים לחלוטין.

ישראל איסי ניסים: אתה, מוטי אלישע, אומר לי שצמודי קרקע מהווים 50% - - -

מרדכי אלישע: לא זה מה שאמרתי.

ישראל איסי ניסים: אין היום בניה מסחרית - - -

מרדכי אלישע: אבל זה לא מה שאמרתי.

אלי אלאלוף: סליחה, אתה מכיר את השטח.

אלי אלאלוף: אומרים לך שיש פה שלוש קטגוריות, עד שמונה מטר, מעל שמונה עד 30 ומעל 30.

ישראל איסי ניסים: מכיר.

ישראל איסי ניסים: עד שמונה מטר זה אולי 15% אחוז משוק בארץ.

אלי אלאלוף: לא חשוב, זה לא מעניין אותי.

ישראל איסי ניסים: בואו נגיד שהתוספת היא בסדר, איך זה מתייחס, בסוף בשורה התחתונה מה הוא אמר?

ישראל איסי ניסים: בתום התקופה הנזכרת: שנה וחצי, שלוש שנים, חצי שנה, עוד הפעם אנחנו חוזרים לזה שאת העמודים והמיטות אנחנו זורקים לפח – אנחנו עוד פעם חוזרים לזה.

מיכל בירן: מה שלא טוב ולא עומד בתקן, מה לעשות?

יצחק מורי: למה לא טוב?

מאיר שמש: אתה היית בשטח?

מיכל בירן: בשביל זה התכנסנו.

ישראל איסי ניסים: אני אסביר, יש משהו שאתם לא מבינים - - -

מאיר שמש: סליחה, איפה היית כל ה - - -

ישראל איסי ניסים: היו פה דיונים במשל יומיים - - -

אלי אלאלוף: אני מבקש לאפשר לישראל ניסים להתבטא ללא הערות ביניים, את מבינה?

מיכל בירן: כן המפקד.

אלי אלאלוף: - - - לגברת שמחפשת - - - תתנו לו להגיב.

מרדכי אלישע: יש לי משהו להגיד בעניין הזה.

אלי אלאלוף: תן לו לגמור את דבריו.

ישראל איסי ניסים: אני אסביר את זה כי אתם לא הייתם פה.

ישראל איסי ניסים: אנחנו באנו והסכמנו לתקנות ש-60% מהפריטים במערכת הכוללת של הפיגום היום בארץ אנחנו משליכים לפח.

ישראל איסי ניסים: זה כל מעקות הבטיחות, הבסיסים, החזית של הפיגום.

ישראל איסי ניסים: הדבר היחיד שאנחנו מדברים עליו שנשאר ואני לא יודע אם יושב-ראש ההסתדרות מבין בכלל במה מדובר אני אסביר זאת שוב.

ישראל איסי ניסים: נשארו רק הזקיפים ומיטות הברזל.

ישראל איסי ניסים: החלקים הללו אם אני קניתי לפני שנה עמוד ואני קונה עוד חודש עמוד מסומן זה אותו העמוד בדיוק.

ישראל איסי ניסים: עמוד שקניתי עוד חודש והוא קיבל עיקום מכננת - - -

אילן גילאון: אל תיכנס לכל המודלים.

אילן גילאון: אני פשוט מבקש לדעת - - -

ישראל איסי ניסים: זה בדיוק מה שאני מנסה להסביר לך.

אילן גילאון: מה הפער ביניכם לביניהם.

ישראל איסי ניסים: אני הייתי מסיים אם לא היית מפריע לי.

אלי אלאלוף: אילן, עם כל הכבוד, תן לו לסיים את ההסבר.

אלי אלאלוף: ה

ישראל איסי ניסים: העמוד שקניתי לפני חודש והעמוד שקניתי לפני שנה, שלוש, ארבע או חמש שנים, אין פג תוקף על העמודים האלה.

ישראל איסי ניסים: אני יכול לקנות עמוד מסומן היום ועוד חודש הוא יהיה לא תקין כי הוא התעקם.

ישראל איסי ניסים: עמוד שקניתי לפני חמש שנים יכול להיות תקין עוד עשר שנים.

ישראל איסי ניסים: לכן, אנחנו הצענו שרק את העמודים, האחריות, גם כשהיום אני מוציא פיגום חדש לבניינים אחרי שנה הוא מלא טיח ואתה לא יודע להבדיל מתי הוא יצא – יש עליו חותמת.

ישראל איסי ניסים: אחריותי כמתקין פיגומים היא לבדוק כל עמוד ועמוד כשאני מפרק ומרכיב אם הוא תקני, אם הוא בעובי הדופן הנכון, אם הוא לא קיבל חלודה – אם הוא עמד ליד הים אורך החיים שלו מתקצר.

ישראל איסי ניסים: התחזוקה שאני ביצעתי עליו היא אחריות שלי בכל מקרה.

ישראל איסי ניסים: כשבא מפקח משרד העבודה לבניין הוא רואה את הסימון בשלושה ארבעה מטר.

ישראל איסי ניסים: אני מצטער שאני חוזר על הפרטים כי יש פה נכבדים שלא היה אתמול.

ישראל איסי ניסים: המפקח לא רואה מה יש למעלה, הוא לא יודע מה שמתי.

ישראל איסי ניסים: אם עכשיו תקרה תאונה ויזוהה ששמתי פריט לא תקני אז אני נושא באחריות.

ישראל איסי ניסים: אני לא אקח על עצמי את האחריות ויש לנו תשובה - - -

מרדכי אלישע: אני לא רוצה שאתה תיקח את האחריות.

ישראל איסי ניסים: יש לנו תשובה לזה: אנחנו מוכנים שאת הסימון של הציוד הישן לא כל אחד יוכל לסמן.

ישראל איסי ניסים: שאלתם מה עם החאפרים.

ישראל איסי ניסים: זו תשובה שיכולה לפתור את כל הסוגיה.

מרדכי אלישע: יש - - -

ישראל איסי ניסים: סליחה, זו הצעה חדשה.

ישראל איסי ניסים: כמו שאתם העליתם הצעה חדשה גם אני יכול.

ישראל איסי ניסים: אני מוכן שאת סימון העמודים והמיטות שזה הציוד שיחזור לשוק הוא יראה, כשאתה אדוני היושב-ראש תסתובב בארץ אתה תראה פיגום אחר.

ישראל איסי ניסים: זה שנשארו העמוד והמיטה אתה לא תזהה.

ישראל איסי ניסים: אתה תזהה בנוף העירוני באתרי הבנייה פיגום אחר לחלוטין.

ישראל איסי ניסים: כל מערכת הבטיחות והמעקות הכל משתנה.

ישראל איסי ניסים: לא תראה קרשים עם חוט שזור, אין שימוש בחוט שזור, אנחנו נעמוד בתקן האירופי.

אלי אלאלוף: אז מה , התחלת להסביר.

ישראל איסי ניסים: אני מציע שרק קבלן פיגומים שהוא מרכיב פיגומים מורשה יפנה אליכם, ייתן לכם את שמו ואת הרשימה שלו ואתם תאשרו ותתנו לי את הנוסח איך לסמן את העמודים באישור שלכם.

ישראל איסי ניסים: תהיה רשימה מסודרת אצלכם מי סימן.

ישראל איסי ניסים: לא כל אחד יכול לבוא במגרש שלו ולסמן את הפיגום הזה.

ישראל איסי ניסים: רק קבלן שאתם יודעים שהוא בונה פיגומים מקצועי יוכל לסמן את זה בפיקוח שלכם וזה פותר את הסוגיה, שאלתם מה עם החאפרים, אני פותר לכם את בעיית החאפרים.

אלי אלאלוף: אוקיי, ורדה בבקשה.

ורדה אדוארדס: אנחנו חשבנו על אותה הבעיה וניסינו לגבש פתרון לנושא של אלמנטים שהם זקפים ומיטות שיוצרו ככל הנראה בהתאם - - -

מרדכי אלישע: לא ככל הנראה – בדיוק.

ורדה אדוארדס: כל עוד אין לי הוכחה אז אני אומרת ככל הנראה.

ורדה אדוארדס: אני רוצה שתהיה לי הוכחה.

ורדה אדוארדס: אלמנטים הנזכרים שיוצרו לפי דרישות עכשוויות שהן בתקן אבל הן יוצרו בתקופה קודמת ולא הוכחה עמידתם בתקן - - -

יעקב וכטל: זה אפשר לבדוק ורדה.

אלי אלאלוף: רגע.

ורדה אדוארדס: זה בדיוק מה שאנחנו רוצים להציע.

אלי אלאלוף: תעשו טובה, אל תעזרו לה.

ורדה אדוארדס: אז אנחנו רצינו להציע שמי שבעצם ייתן את האישור לכל האלמנטים האלה זה יהיה או מכון התקנים או יצרן הפיגום.

עבד אל חכים חאג' יחיא: שקיבל תו תקן.

ורדה אדוארדס: נכון.

יעקב וכטל: אישור תקן.

ורדה אדוארדס: נכון, אלו שני גופים שאנחנו יכולים לסמוך עליהם.

אלי אלאלוף: אז יש לנו פה שנתי הצעות לדיון אני מבקש להתייחס לזה.

ישראל איסי ניסים: דיברנו על זה אתמול להזכירך.

ישראל איסי ניסים: עברנו כבר את הדיון הזה.

ישראל איסי ניסים: היצרנים אמרו שהם לא יכולים לעמוד ב-20 מיליון פריטים.

ישראל איסי ניסים: 5 מיליון מטר שבכל מטר יש בערך חמישה פריטים.

ישראל איסי ניסים: הם לא יכולים לקבל למגרשים שלהם כ-20 מיליון פריטים - - -

ורדה אדוארדס: אני לא חושבת שכל הפריטים יגיעו אליהם.

ישראל איסי ניסים: בטח - - -

ורדה אדוארדס: חלק מהפריטים לא - - -

ישראל איסי ניסים: אוקיי, 20% לא יעבדו.

ישראל איסי ניסים: עזבי, נדבר רק על עשרה מיליון, בסדר?

ישראל איסי ניסים: זה משהו שהוא לא - - -

עבד אל חכים חאג' יחיא: יש לי אפשרות, סליחה, אפשר?

עבד אל חכים חאג' יחיא: חברים.

עבד אל חכים חאג' יחיא: בואו נעשה סדר כדי שנבין מה משרד העבודה עושה עם התקנות הללו.

עבד אל חכים חאג' יחיא: בא ואומר לך חלק שזה בסדר גודל של רבע – אחרי שישה חודשים אתה מחליף לחדש.

עבד אל חכים חאג' יחיא: זה למבנים שמעל 30 מטר.

עבד אל חכים חאג' יחיא: עכשיו, מה שיש לך פה אתה לא צריך במידי להביא את כל הציוד שלך כדי לקבל.

עבד אל חכים חאג' יחיא: מה שאתה צריך במידי – תתחיל עם זה.

עבד אל חכים חאג' יחיא: יכול להיות שתהיה לך עבודה שתצריך 10% מהציוד שיש לך, אתה צריך אותו בשלב הראשון של התקנות.

ישראל איסי ניסים: אצלי בעסק 90% מהמבנים זה מעל 30 מטר.

עבד אל חכים חאג' יחיא: תן לי לסיים את ההסבר.

עבד אל חכים חאג' יחיא: במקרה שלך אתה תקבל עדיפות על אחרים.

עבד אל חכים חאג' יחיא: בוא ננסה להתקדם: אתה גם מחדש, כל הזמן הקבלנים מחדשים את הציוד.

עבד אל חכים חאג' יחיא: מה שאתה חידשת אתה לא צריך לזרוק.

עבד אל חכים חאג' יחיא: אחרי שאתה עובר את התקנה הראשונה, החלק היחסי של העבודה שלך אתה הולך ליצרן שלך שיודע שקנית אצלו, הוא יודע שזה תואם ואת המדגם הזה הוא ייתן לך.

עבד אל חכים חאג' יחיא: השלב השני אתה בא לפי השלבים ומאשר את הציוד הישן שיש אצלך.

עבד אל חכים חאג' יחיא: מה שאתה בטוח שהוא לא בסדר, הרי אתה זה שזורק.

ישראל איסי ניסים: נכון.

עבד אל חכים חאג' יחיא: לכן, בוא נראה, יכול להיות שיהיה מקום לגמישות בעניין לוחות הזמנים, צריך לבדוק את זה, אבל אתה לא בא עם כל הציוד שלך ואתה רוצה תוך חצי שנה לסמן אותו.

ישראל איסי ניסים: אתמול הסכמת איתי שהיצרנים לא יכולים לספוג את זה והם אומרים זאת בעצמם.

ישראל איסי ניסים: אתה הסכמת איתי שזה לא הגיוני שהציוד הזה יחזור.

ישראל איסי ניסים: לא בשנה וחצי ולא בחצי שנה.

עבד אל חכים חאג' יחיא: אני אומר שגם הסיכום של התקנות, כל מה שעכשיו בנוי ושהצבת עד היום - - -

ישראל איסי ניסים: חוזר למחסן שלי לסימון.

עבד אל חכים חאג' יחיא: לא, אחרי שאתה מפרק אותו.

ישראל איסי ניסים: נכון.

עבד אל חכים חאג' יחיא: עכשיו, נציגי משרד העבודה באו עם שינוי קטן - - -

ישראל איסי ניסים: לא קטן.

מאיר שמש: לא קטן.

ישראל איסי ניסים: השינוי שלהם פירושו שאחרי שלוש שנים כל הפיגום בכללותו נזרק לפח.

מרדכי אלישע: נכון.

עבד אל חכים חאג' יחיא: לא, לא, זה שינוי, מה שהצלחת - - -

מרדכי אלישע: רגע, אני אחדד - - -

עבד אל חכים חאג' יחיא: מה שהצלחת לאשר אצל היצרן שלך שאומר לך שזה תואם את התקן שהוא קיבל ממכון התקנים, ואנחנו יודעים שזה אותו הצינור ואותה המיטה - - -

מרדכי אלישע: אותו אחד.

עבד אל חכים חאג' יחיא: אם זה עומד באותו התקן והקוטר ואותו הגוף אז הוא יאשר לך.

עבד אל חכים חאג' יחיא: ואז מבחינתנו ומבחינת התקנות מה שאישר לך הוא כבר חדש.

נעה בן שבת: האישור הזה לא דורש סימון - - -

ישראל איסי ניסים: זה למרוח אותנו ולהגיד: אוקיי, נתנו פה משהו - - -

עבד אל חכים חאג' יחיא: הוא עושה לך בדיקה מדגמית.

עבד אל חכים חאג' יחיא: וגם מכון התקנים - - -

ישראל איסי ניסים: חבר הכנסת חאג' יחיא, אתמול הייתה לנו שיחה ואתה הסכמת איתנו.

אלי אלאלוף: אני חוזר ואומר שאני מסכים איתך אבל בואו ותקשיבו למה שהציעו.

עבד אל חכים חאג' יחיא: אני פירשתי את מה שאתם - - -

אלי אלאלוף: אני לא חושב, וההסברים של חאג' יחיא עוד מחזקים זאת, אני לא חושב שביקשנו מאף אחד לזרוק פיגום שעומד בתקן החדש.

מאיר שמש: אז איך הוא יאשר את זה?

אלי אלאלוף: מה?

מאיר שמש: איך הוא יאשר את זה?

אלי אלאלוף: לחזור למפעל שמייצר ולבקש שיסמנו שהפיגום מתאים תקן החדש.

ישראל איסי ניסים: זה בליתי-אפשרי.

ישראל איסי ניסים: העלויות של זה הן עצומות.

נעה בן שבת: - - - הסימון - - - כשזה קורה - - - באישור של - - -

אלי אלאלוף: חבר'ה אם אתם רוצים שנתקדם דברו אחד אחד.

אלי אלאלוף: יש לנו זמן.

אלי אלאלוף: אני אומר שזה, לא ביקשנו , אני חוזר ואומר שאנחנו לא מתכוונים לזרוק, יהיה מה שיהיה - - -

עבד אל חכים חאג' יחיא: מה שתקין לא יזרק.

אלי אלאלוף: כל פיגום תקין - - -

ישראל איסי ניסים: - - -

אלי אלאלוף: אני שוב חוזר ואומר - - -

מיכל בירן: אפשר לשמוע את ההתייחסות של ההסתדרות להצעה?

מאיר שמש: אדוני היושב-ראש.

אלי אלאלוף: שנייה מאיר.

אלי אלאלוף: מה שתקין ולפי התקן החדש – לא יזרק.

ישראל איסי ניסים: אוקיי, אבל זה צריך להיות לפחות חמש שנים, זה מינימום - - -

אלי אלאלוף: על זה נדבר אחר כך.

ישראל איסי ניסים: וגם בלי הגבלה של גובה.

אלי אלאלוף: על זה נדבר.

מאיר שמש: אדוני היושב-ראש.

אלי אלאלוף: אבי, אתה רוצה להתייחס.

אבי ניסנקורן: זה מתחיל להיות מסחרה - - -

מאיר שמש: אדוני היושב-ראש.

מיכל בירן: אבל הוא מדבר.

אלי אלאלוף: מאיר, אתה יכול לאפשר ליושב-ראש ההסתדרות לדבר בבקשה?

אבי ניסנקורן: הסיכום איתי הוא שישה חודשים ושנה וחצי.

אבי ניסנקורן: שישה חודשים מעל שישה מטר ושנה וחצי מעל שישה מטר.

אבי ניסנקורן: עכשיו - - -

ישראל איסי ניסים: עד שמונה מטר.

אלי אלאלוף: זה ההיפך.

אבי ניסנקורן: לא, הסיכום איתי מעל שישה מטר אחרי שישה חודשים מתחת לשישה מטר אחרי שנה וחצי.

אבי ניסנקורן: משרד העבודה מבקש לרווח את הסיכום לחצי שנה מעל 30 מטר, בין 30 מטר ל-8 מטר שנה וחצי, ושלוש שנים מתחת לשמונה מטרים.

אבי ניסנקורן: זו פתיחה של הסיכום.

אבי ניסנקורן: אני אומר: אם זו לא מסחרה וגומרים עכשיו אז גומרים עכשיו.

אבי ניסנקורן: בעיני זה המון זמן, אבל אני מעדיף לא להתמקח על זמן אם זה מה שיגמור את הסיפור.

אבי ניסנקורן: אבל אז התנאי השני הוא שלגבי פיגומים קיימים יתכבדו יצרני הפיגומים שאם אין אישור של היצרן או של מכון התקנים אזי אי-אפשר יהיה להשתמש בפיגומים הללו.

אבי ניסנקורן: אנחנו לא יכולים לעשות - - -

ישראל איסי ניסים: יש פתרון כלכלי?

אבי ניסנקורן: שנייה, אני רוצה להגיד משהו.

אבי ניסנקורן: אין לי בעיה בפעם הבאה להביא את כל הנפגעים שהם יבואו ויעמדו מול יצרני הפיגומים.

ישראל איסי ניסים: אבל תביא אותם גם מול משרד העבודה.

מאיר שמש: אנחנו מוכנים.

יצחק מורי: אין לנו בעיה עם זה.

אבי ניסנקורן: שנייה.

יצחק מורי: יושב-ראש הוועדה, כשאני השקעתי 2.5 מיליון - - -

מיכל בירן: אני רוצה להקשיב לו ואתה מפריע לי.

אלי אלאלוף: אתה רוצה שיקרה מה שעשינו פה?

אבי ניסנקורן: אני רוצה להגיד שאם כל הכבוד להשפעות הכספיות אנחנו פה מדברים על גורל ועל חיים של אנשים.

ישראל איסי ניסים: אתה מדבר מתוך דיל שנסגר.

אבי ניסנקורן: אני מוחה על השימוש במילה דיל.

אבי ניסנקורן: אני מדבר כיושב-ראש הסתדרות שדואג לעובדים שהוא מייצג ונלחם על זה והביא הסכם עם ממשלת ישראל – זה לא דיל.

אבי ניסנקורן: מדובר בממשלת ישראל, בשר האוצר - - -

ישראל איסי ניסים: אבל הוא לא התייעץ עם הגורמים המקצועיים.

מאיר שמש: אנחנו שקופים.

אבי ניסנקורן: אני אומר - - -

ישראל איסי ניסים: לא ישבו איתנו.

אבי ניסנקורן: בהצבת פיגומים יצרני הפיגומים יכלו לדאוג לגורל העובדים שעובדים על פיגומים שקיימים ב- 2014 וב-2015 וב-2016 וב2017.

ישראל איסי ניסים: אתה מדבר איתי על לכבד הסכמים כשלא תירגמו תקן, כשמשרד העבודה לא סיים את עבודתו.

אלי אלאלוף: אני מבקש, תן לו לסיים את דבריו ואחר כך תגיד מה שאתה רוצה.

אבי ניסנקורן: אני רוצה להגיד דבר אחרון: אם זה הולך להתמקחות אז אני חוזר לשישה חודשים ושנה וחצי מה שסוכם איתי.

אלי אלאלוף: אז אני רוצה לומר לך שחד-משמעית זה לא מקובל על חברי הועדה.

אבי ניסנקורן: למה?

אלי אלאלוף: כי אמרנו שזה לא מספיק.

אלי אלאלוף: אנחנו רוצים להתחשב גם בדרישות של הקבלנים.

אלי אלאלוף: ההצעה - - -

מיכל בירן: כסף יותר חשוב מחיי אדם?

אלי אלאלוף: תני לי להשלים את המשפט.

אלי אלאלוף: אני חושב שקיבלנו מהגורמים המקצועיים הצעה חדשה ובואו נתחשב בה.

מרדכי אלישע: בדיוק.

אלי אלאלוף: אני לא חושב שאוטומטית, עם כל הכבוד, כולל השרים וחברי הכנסת, והחבר שלי והבוס הפוליטי שלי, אנחנו ועדה שיש לה עצמאות החלטה.

אלי אלאלוף: אני שומע עכשיו מגורמים מקצועיים מה ההמלצה שלהם ואני נוטה לשקול אותה בחיוב.

אבי ניסנקורן: אז אמרתי שאם ההצעה תתקבל כלשונה, כבודה לא הקשיב לי - - -

אלי אלאלוף: כבודו הקשיב.

אלי אלאלוף: אמרת שאתה רוצה לחזור - -

אבי ניסנקורן: אז לא הקשבתי לי, וכבוד זה עניין הדדי.

איל בן ראובן: אלי, זה בסדר - - -

אבי ניסנקורן: אני אומר שאם ההצעה היא כלשונה שאומרים שאלו לוחות הזמנים ואחרי לוחות הזמנים, כל דבר בעיתו, צריך אישור של היצרן או של מכון התקנים, אז ההצעה מקובלת עלי למרות שזו חריגה מהסיכום איתי.

אבי ניסנקורן: אם זה מתחיל להיות מסחרה שאני שומע שאומרים שלא רוצים אישור יצרן, רוצים חמש שנים – אז לא מקובל עלי.

אילן גילאון: זה לא מקובל על כולם.

אבי ניסנקורן: לא מדובר פה - --

מרדכי אלישע: מקובל עלי לגמרי, זו הצעה שלי - - -

מאיר שמש: אדוני היושב-ראש, אפשר לגמור את זה בשתי דקות.

נעה בן שבת: צריך לנסות להבין אם להעדיף את ההצעה כי הן מחוברות, למעשה אומר משרד העבודה שבנוסף לנושא הזמנים הוא יאפשר להשתמש בזקיפים ובמשטחים אם הם יוצרו לפני יום התחילה אבל התקבל אישור יצרן ומכון התקנים - - -

סיגל מרד: לא לא - - -

יצחק מורי: לא הבנו - - -

אלי אלאלוף: תנו לה לסיים ואחר כך תגיבו.

נעה בן שבת: מקבל אישור יצרן, אני הבנתי - - - ועומדים בתקן פיגומים ישראלי ואז אתם רואים אותם כאילו הם סומנו - - -

סיגל מרד: אבל יצרן שקיבל אישור - - -

מרדכי אלישע: עומדים בתקן מכון התקנים.

נעה בן שבת: אה, אז מספיק שהיצרן יאשר.

עבד אל חכים חאג' יחיא: כן, אמרנו שמספיק שהיצרן יש לו תו תקן.

עבד אל חכים חאג' יחיא: אמרנו זאת מפורשות.

עבד אל חכים חאג' יחיא: הרי יצרן שאין לו תו תקן לא יכול לאשר.

אלי אלאלוף: אני שואל את מכון התקנים כי יש לנו הפתעות בדיון איתם.

אלי אלאלוף: מה שהציעו זה מקובל?

אלי אלאלוף: אתם יכולים לתת את זה?

סמי שמואל שלום: מה לתת?

אלי אלאלוף: אתם אפילו לא עוקבים.

סמי שמואל שלום: רגע.

אלי אלאלוף: אני מוותר, נציג הקבלנים בבקשה.

יצחק גורביץ: יצחק גורביץ מהתאחדות בוני הארץ.

יצחק גורביץ: אני לא עורך דין אבל למדו אותו שאם שני אנשים עושים הסכם ומוכרים את הדירה שלי, גם אם ההסכם חתום נכון זה עדיין לא אומר שיש זכות לעשות את זה.

יצחק גורביץ: יכול להיות שההסתדרות חתמה הסכם עם משרדי הממשלה, אני מנח שזה לא חייב לחייב את כל מי שיושב כאן, בעיקר כשהנתונים התבססו על מידע שגוי והיעדר ידע בנושא הזה.

יצחק גורביץ: אנחנו מחויבים וזה הכי כואב לנו, אנחנו מחויבים לשני חברי כנסת פה לקדם את נושא הפיגומים כמו שקידמנו דברים אחרים.

יצחק גורביץ: מה שממסמס את כל הסיפור הזה שאנחנו מוכנים - - -

אלי אלאלוף: שאנחנו בפרלמנט הישראלי.

יצחק גורביץ: לא, אנחנו מוכנים להחיל את הכול אבל מה שמקשה עלינו היא העקשנות בלוחות הזמנים שאי-אפשר לעמוד בה.

יצחק גורביץ: ואנחנו הצענו מתווה אלטרנטיבי שמתחיל דווקא בבניינים הגבוהים שמתחיל דווקא בבניינים שבין שמונה ל-15 קומות לקצר שם את לוחות הזמנים.

יצחק גורביץ: אנחנו מבקשים גם שהממשלה, על כל מכרז חדש, כמו שעשו בנושא של בטיחות, בכל מכרז חדש של משרד ממשלתי יחייבו את הקבלן בפיגום חדש, אין שום בעיה אבל לפרוס את זה באופן שאפשר להכילו.

יצחק גורביץ: מה יהיה עם קבלן שסיים בניין ואין פיגום כזה שכולם רוצים אותו.

יצחק גורביץ: מה, הוא לא ימסור את הדירה?

יצחק גורביץ: מה הוא יעשה?

יצחק גורביץ: הוא יפיל את עצמו?

יצחק גורביץ: אני לוקח פיגומים מקבלני פיגומים אז מה אני אעשה?

יצחק גורביץ: לא אמסור דירות רק בגלל שמישהו התעקש על לוחות זמנים על בסיס נתונים לא נכונים?

יצחק גורביץ: צר לנו שאמר פה מוטי אלישע שפתח והודה לכולם חוץ מאיתנו כי לא שיתפו אותנו ואנחנו היינו יכולים ללכת הרחק ולתמוך בנושא הזה.

מיכל בירן: איך זה קשור לדירות אם אף אחד לא מדבר על מבנים שתוך כדי בנייה.

מיכל בירן: מה זה קשור?

יצחק גורביץ: זה לא בדיוק הנושא.

יצחק גורביץ: הסוגיה היא שאם מחייבים עכשיו תוך שנה וחצי - - -

מיכל בירן: בסדר אבל מה - - -

יצחק גורביץ: רגע, אני עונה - - -

פיני קבלו: אתה נרדמת בשמירה - - - למה לא עשית את זה - - -

יצחק גורביץ: אל תפריע לי.

אלי אלאלוף: אני אתרגם את הדברים שלך - - -

מיכל בירן: למסור דירות לא - - -

יצחק גורביץ: חברת הכנסת בירן.

יצחק גורביץ: הכוונה - - -

אלי אלאלוף: רגע, זה לא דיון - - -

יצחק גורביץ: תנו לי לענות.

מיכל בירן: כשאתה אומר למסור דירות - - -

יצחק גורביץ: חברת הכנסת בירן, אני יכול להסביר.

אלי אלאלוף: אני מבין אותך, נציג הקבלנים.

אלי אלאלוף: אתה אומר היום שגם אם נקבל לפי לוח הזמנים הבעיה תהיה אספקת הציוד.

יצחק גורביץ: ברור.

ישראל איסי ניסים: יהפכו אותנו לעבריינים, זה הכול.

יצחק גורביץ: ברור, אם - - -

ישראל איסי ניסים: יהפכו אותי לעבריין.

ישראל איסי ניסים: זה הכול, זה הדבר היחידי.

יצחק גורביץ: אנחנו רוצים אבל - - -

אלי אלאלוף: שמענו.

אלי אלאלוף: יעקב וכטל בבקשה.

יעקב וכטל: יעקב וכטל, הממונה על התקינה במשרד הכלכלה.

יעקב וכטל: אני רוצה להבהיר משהו שאולי יעזור לפתור את המחלוקת.

יעקב וכטל: מכון התקנים לא נותן אישור תו תקן אלא אם כן היצרן בפיקוח.

יעקב וכטל: מכון התקנים נותן אישורים לדגם.

יעקב וכטל: לכן, לא נדרש לסמן בתו תקן כל מוצר וגם אי-אפשר לסמן כל יחידת מוצר בתו תקן.

ישראל איסי ניסים: לא מדובר בתו תקן.

יעקב וכטל: יש לבדוק את הפיגומים הישנים בהתאמה לפי דגמים, לאשר דגמים, ולראות שהפיגומים מסומנים בדגם שאושר.

יעקב וכטל: עכשיו, יכול להיות שכבר היום הם מסומנים דגם שאושר.

ישראל איסי ניסים: לא, זה ידוע, מדובר על הפיגומים שברשותנו, על כמה יחידים שאינם מסומנים.

יעקב וכטל: אני מדבר על הפיגומים שברשותכם.

יעקב וכטל: אם הם לא מסומנים - -

ישראל איסי ניסים: הם לא מסומנים.

יעקב וכטל: - - אז צריך למצוא פתרון איך מסמנים אותם בדגם שאותו אישר מכון התקנים.

ישראל איסי ניסים: בדיוק על זה אנחנו מדברים.

יעקב וכטל: זה לא בתו תקן.

יעקב וכטל: תו תקן זה מונח - - -

ישראל איסי ניסים: העניין הוא דרישת הסימון - - -

אלי אלאלוף: אני רוצה להבין - - -

יעקב וכטל: אגב, גם - - -

אלי אלאלוף: חבר'ה, אל תהפכו את זה לדיון בין אנשי מקצוע.

יעקב וכטל: גם תקנה 34 - - -

אלי אלאלוף: אנחנו צריכים לחוקק וצריכים לעשות את זה בהבנה.

יעקב וכטל: עוד הערה אחת ברשותך אדוני היושב-ראש.

אלי אלאלוף: אני רוצה להבין, אם יש פיגום קיים בלי סימון בכלל – מה עושים איתו?

יעקב וכטל: יצטרכו לבדוק אותו, לתת לו שם של דגם, לסמן את כל הזהים לו באותו שם של דגם.

אלי אלאלוף: כן.

יעקב וכטל: אגב, גם תקנה 34 לא מדברת על סימון התאמה לתקן.

יעקב וכטל: היא מדברת על סימון הדגם עצמו – שם היצרן, המוצר, גם היום.

ישראל איסי ניסים: אנחנו יודעים את זה ואנחנו אומרים את זה בוועדה, אין לנו ויכוח.

יעקב וכטל: לא ברור איך לא היה מסומן.

אלי אלאלוף: וזו עלות גדולה לבצע את זה?

ישראל איסי ניסים: לא, זה אותו דבר הוא אומר, אין ויכוח ביננו, הדגם לא חייב להופיע בסימון.

נעה בן שבת: אבל העמוד עצמו מסומן בדגם גם היום?

ישראל איסי ניסים: לא, אם הוא היה מסומן אז לא הייתה בעיה.

אלי אלאלוף: אז ההצעה - - -

ישראל איסי ניסים: ההצעה של יעקב וכטל היא לחזור ליצרנים ולסמן וזה בלתי-אפשרי.

מרדכי אלישע: במקום שתזרוק אותם נתנו לך פתח - - -

יעקב וכטל: - - - את התקן - - - בשטח.

ישראל איסי ניסים: אבל איך אני יכול להחזיר - - -

אלי אלאלוף: כן בבקשה אדוני.

עבד אל חכים חאג' יחיא: איסי, הפתרון הזה הוא פתרון מעשי כי אתה לא צריך לקחת את כל הציוד שלך.

עבד אל חכים חאג' יחיא: אתה צריך לקחת חלק - - -

ישראל איסי ניסים: איזה ציוד.

אלי אלאלוף: רגע.

ישראל איסי ניסים: את העמודים ואת המיטות.

ישראל איסי ניסים: ספרתי לך רק את זה כ-20 מליון.

עבד אל חכים חאג' יחיא: אתה לא צריך לקחת אותם, אתה לא צריך לקחת אותם.

ישראל איסי ניסים: כשאני אמרתי 20 מיליון פריטים ספרתי אך ורק את זה.

עבד אל חכים חאג' יחיא: אתה צריך לקחת מדגם.

ישראל איסי ניסים: לא מדגם.

מאיר שמש: לקחת מדגם, איסי, מדגם.

יצחק גורביץ: השאלה היא מי יסמן אותם.

עבד אל חכים חאג' יחיא: מי שיסמן הוא - - -

ישראל איסי ניסים: סליחה חבר הכנסת חאג' יחיא, אתם יכולים להגיד "מדגם" אבל בתקן כתוב שכל פריט צריך להיות מסומן.

יצחק גורביץ: השאלה היא מי יסמן, זו השאלה.

אלי אלאלוף: חברים, כן בבקשה - - -

רוני פנחס: רוני פנחס.

רוני פנחס: ישבנו פה כמה ימים, לא היו הרבה משכילים ומדענים, יש פה גם כלכלן.

רוני פנחס: אתמוך הגענו לסיכום שיש לנו אחריות ואנחנו מסמנים.

רוני פנחס: היום הוא חזר בו, אין להם סמכות לכל אלה שיושבים שם, אין להם סמכות - - -

עבד אל חכים חאג' יחיא: אל תזלזל באנשים, אנחנו עברנו לפריטים הבאים כי לא היה סיכום.

אלי אלאלוף: חברי הכנסת, תעזרו לי לנהל את הישיבה.

רוני פנחס: הגענו להסכמה שאני כבונה פיגומים מוסמך יש לי אחריות עלי, אני יכול לבדוק את הפיגום הישן שלי ואני יכול להשתמש בו - - -

יעקב וכטל: חלק מהפיגום.

רוני פנחס: היום, כל אלו שישבו אתמול אין להם שום סמכות לפי מה שאני מבין, הם חזרו בהם, עכשיו חברנו הכלכלן – אתה יכול להגיד בבקשה ליושב-ראש כמה יעלה לשלוח את כל הציוד שלי, 4,000 מיטות, לחברת פיגומים על מנת שיסמנו לי אותו?

קריאה: לא, הוא לא אמר לך את זה.

רוני פנחס: הוא אמר לי.

רוני פנחס: הוא אמר - - -

ישראל איסי ניסים: אבי, מה שאתה אומר פה זה זלזול.

ישראל איסי ניסים: אנחנו לא שקופים.

ישראל איסי ניסים: כמו שהעובדים שלך לא שקופים גם אנחנו לא שקופים.

ישראל איסי ניסים: אני לוקח אחריות.

ישראל איסי ניסים: היום בחוק - - -

אבי ניסנקורן: אתה היית צריך לקחת אחריות מזמן, לא עכשיו.

ישראל איסי ניסים: היום בחוק האחריות היא עלי.

עמאר שהואן: אתה צריך לחשוב גם על החיים.

יצחק גורביץ: אתה לא הבנת אותו.

ישראל איסי ניסים: זה מה שהוא התכוון.

יצחק מויאל: אתה לא הבנת אותו, יכול להיות שיש לך את תו התקן.

רוני פנחס: אז תשאל את הכלכלן למה הוא התכוון.

אלי אלאלוף: רוני, שמענו.

יצחק מויאל: אני רציתי לחדד משהו.

יצחק מויאל: נזרקים פה מספרים שאני לא יודע מי בדק אותם: 5 מיליון מטר פיגומים.

יצחק מויאל: אני לא יודע מאיפה המספרים.

יצחק גורביץ: יש פה - - -

אלי אלאלוף: שנייה רגע.

יצחק מויאל: אני הקשבתי.

אלי אלאלוף: לעניין.

מאיר שמש: לך למחלקת המחקר של הכנסת.

יצחק מויאל: בשנתיים האחרונות יש פה דיסאינפורמציה.

יצחק מויאל: אם רוצים לדבר עליה – היא קיימת כאן.

יצחק מויאל: יש המון חברות בארץ שכבר עברו לתקן האירופי.

יצחק מויאל: יש פה הטעיה מכוונת - - -

מאיר שמש: אתה יכול להגיד לנו איזה בניין יש כבר לפי תקן זה?

יצחק מויאל: אני אגיד.

אלי אלאלוף: לא, מאיר.

מאיר שמש: זה רמאות, סליחה.

אלי אלאלוף: מאיר.

מאיר שמש: הפיגום הזה לא עומד בתקן.

פיני קבלו: הוא כבר הוציא אותך פעם אחת.

פיני קבלו: תן לו לדבר.

רוני פנחס: מה אתה מתערב?

פיני קבלו: למה שאני לא אתערב?

ישראל איסי ניסים: כי אתה לא יושב-ראש הוועדה, תן לו לדבר.

ישראל איסי ניסים: אתה לא יושב-ראש הוועדה.

אלי אלאלוף: פנחס, אתה מפריע עכשיו, אתה לא מנהל את הישיבה.

רוני פנחס: שייתן לו לדבר.

אלי אלאלוף: אל תעזור לי לנהל את הישיבה.

יצחק מויאל: אני חושב שזה מספיק זמן.

יצחק מויאל: בניגוד למה שאמר איציק גורביץ.

יצחק מויאל: נשיא התאחדות בוני הארץ הביע א ההסכמה לגבי לוח הזמנים של 18 חודש.

יצחק גורביץ: זה לא נכון.

יצחק מויאל: עם כל הכבוד אני דיברתי איתו הבוקר.

יצחק מויאל: אתה לא דיברת איתו הבוקר.

יצחק גורביץ: אתה לא תגיד דברים של נשיא התאחדות בוני הארץ, יש לך את זה כתוב?

אלי אלאלוף: רגע אחד.

יצחק מויאל: אז אני אומר לך.

יצחק גורביץ: אז אתה אומר לא נכון.

יצחק מויאל: אז הנה, לפרוטוקול.

אלי אלאלוף: נציג הקבלנים, אני מבקש שלא תפריע יותר.

יצחק מויאל: ההתאחדות לקחה אחריות ועשתה הסכם איתנו בניגוד למה שנאמר כאן.

יצחק גורביץ: זה לא נכון.

יצחק מויאל: כי היא רואה את החלק של ההתאחדות בנושא של מאבק בתאונות העבודה.

יצחק מויאל: חברים, מדובר - - -

אבי ניסנקורן: איציק, סליחה רגע, אני רוצה להתערב.

יצחק מויאל: בבקשה.

אבי ניסנקורן: אני אומר עוד פעם את דעתי כיושב-ראש ההסתדרות.

אבי ניסנקורן: יש לי סיכום עם הממשלה, למרות שהם מזלזלים בסיכום פה - - -

אלי אלאלוף: אף אחד לא זלזל.

אבי ניסנקורן: אוקיי.

אבי ניסנקורן: יש לי סיכום עם הממשלה, כולל עם שר העבודה והרווחה שאומר שישה חודשים ו-18 חודשים.

אבי ניסנקורן: עם כל הכבוד גם הפקידות של משרד העבודה והרווחה לא יכולה לחרוג מסיכום עם שר העבודה והרווחה.

אבי ניסנקורן: למרות זאת, באו והציעו הצעה ששישה חודשים, שנה וחצי ושלוש שנים.

אבי ניסנקורן: אומרים שמי שחורג מתקופה זו צריך אישור או של היצרן או של מכון התקנים.

אבי ניסנקורן: הווי אומר: יצרן מוכר על ידי מכון התקנים או מכון התקנים.

אבי ניסנקורן: אם זאת ההצעה – אני מסכים לה.

אבי ניסנקורן: אם לא אז יש לי את הזכות המליאה לדרוש את קיום ההסכמה עם הממשלה.

אבי ניסנקורן: אני רוצה להבין איפה אנחנו עומדים.

ישראל איסי ניסים: יש אפשרות לתת לזה - - -

אבי ניסנקורן: אם אנחנו עומדים בסיטואציה - - -

אלי אלאלוף: מה, אנחנו בובות?

מרדכי אלישע: אני רוצה להתייחס.

אבי ניסנקורן: לא בובות.

אלי אלאלוף: אז אם אנחנו לא בובות אז תן לנו לנהל את הדיון ללא איומים.

ישראל איסי ניסים: יש אפשרות לתת לנו מימון על זה?

אלי אלאלוף: רגע חברים.

אלי אלאלוף: אני מכבד את ההסכם כמו כל הסכם שיש במדינה.

אלי אלאלוף: אני מעריך את ההסכם בין הממשלה להסתדרות.

אלי אלאלוף: אבל, כוועדה, זכותנו לקיים דיון על הנושא.

אלי אלאלוף: בינתיים אני רואה שאנחנו יותר מתקרבים מאשר מתרחקים.

אבי ניסנקורן: אני רואה שאני מתקרב.

אלי אלאלוף: גם אתה מתקרב.

אלי אלאלוף: בשביל זה - - -

אבי ניסנקורן: אני רואה שאני התקרבתי מאוד.

אבי ניסנקורן: מחצי שנה לשנה וחצי.

אבי ניסנקורן: אני רואה שאני התקרבתי.

אלי אלאלוף: אדוני, אם ההסכם בינכם היה מספיק אז בשביל מה מביאים את זה לוועדת העבודה והרווחה, כדי שתהיה חותמת גומי?

אלי אלאלוף: אם זה מספיק אז לכו ותיישמו את ההסכם.

אלי אלאלוף: אני חושב שהממשלה זקוקה לחקיקה שלנו כדי ליישם את ההסכם ולכן אנחנו פה מקיימים דיון מכובד ורציני.

עבד אל חכים חאג' יחיא: ואחראי.

אלי אלאלוף: מאוד.

אלי אלאלוף: אז אני לא חושב שזה הזמן עכשיו- - -

אבי ניסנקורן: פעם הבאה ששר האוצר יבקש לחתום איתי אז אומר לו שהוא לא יכול.

אלי אלאלוף: אז בבקשה, זה עניינו.

אלי אלאלוף: שר האוצר רשאי - - -

קריאה: מה, זה פוליטיקה או פיגום.

קריאה: יחתום לא יחתום.

קריאה: פוליטיקה.

אלי אלאלוף: רשאי לא לחתום.

אלי אלאלוף: אנחנו קיבלנו החלטה בוועדה ושר האוצר משך את זה והיום אין פיקדון לעובדים החקלאים.

אלי אלאלוף: זו זכותו, אני לא מתווכח, אני כואב אבל זו זכותו.

אלי אלאלוף: כרגע, אנחנו עוד לא הגענו לסיכום ואני מבקש בינתיים להמשיך לכבד את הדיון הזה בלי לאיים אחד על השני ומתוך כבוד לכולם.

אלי אלאלוף: אני מבקש לתת את רשות הדיבור ליצרן היחיד.

יעקב נרקובסקי: לא, יש פה עוד יצרן אחד.

אלי אלאלוף: הוא פה?

עופר נוריאלי: כן.

אלי אלאלוף: החלפת צד.

עופר נוריאלי: כיצרן, אם מכון התקנים מייצר את אותם קווי ייצור שהיום אנחנו מייצאים לאירופה באמצעות ייצור באותם קווים, עם תו תקן אירופי, לאור בדיקות שאנחנו עושים במפעל שלנו.

עופר נוריאלי: אם מכון התקנים ייתן לנו אישור בכתב שכל הציוד שיוצר באותו פס ייצור לפני שנתיים, שלוש שנים וחמש שנים הוא תקני, אין לנו שום בעיה לקלוט תמורת עלות נוספת, אני לא יודע כרגע את לוחות הזמנים, את כל הציוד שאנחנו ייצרנו בלבד ולסמן אותו.

סיגל מרד: אוקיי.

אלי אלאלוף: נו, אז מה אתם רוצים.

עופר נוריאלי: זה מה שאנחנו אמרנו.

אלי אלאלוף: סופר - - -

עבד אל חכים חאג' יחיא: פה יהיה - - - יהיה תו תקן, אתה יכול לאשר - - -

אלי אלאלוף: מאיר בבקשה.

מאיר שמש: אדוני היושב-ראש, בגמרא כתוב.

אלי אלאלוף: אין לנו זמן לגמרא עכשיו.

אלי אלאלוף: גמרא צריך ללמוד בשקט.

מאיר שמש: כתוב: "טוב תא חזי מתא שמע".

מאיר שמש: זה אומר: "טוב מראה אוזניים ממשמע אוזניים".

מאיר שמש: יש לי סרטון של 30 שניות שחברי הוועדה ראו ואבי ניסנקורן לא ראה.

מאיר שמש: ברגע שהוא יראה אותו הוא לא ידע שלא מדובר על פיגום אירופי, הוא יחשוב שזה פיגום אירופי.

אבי ניסנקורן: אני רואה את ההרוגים.

אבי ניסנקורן: זה מה שאני רואה.

מאיר שמש: בוא תראה

קריאות: לא קשור, עושה תאונה, זה לא קשור לפיגום.

קריאות: גם - - -

ישראל איסי ניסים: תבוא בטענות למשרד העבודה ולמפקח על האתרים.

עמאר שהואן: צריך לראות גם את החלשים.

ישראל איסי ניסים: אם הרוג אחד, אני אשאל אותך שאלה, אם הרוג אחד קשור לפיגום - - -

אלי אלאלוף: חברים, אתם יכולים להתאפק?

אלי אלאלוף: דברו רק כשיש לכם אישור לדבר.

אלי אלאלוף: אתה רוצה לסיים?

עופר נוריאלי: אני סיימתי, אנחנו מסוגלים לבצע את העבודה.

סיגל מרד: בבקשה.

אלי אלאלוף: אוקיי.

עופר נוריאלי: הכול תחת לוחות זמנים - - -

מאיר שמש: בכמה זמן?

עופר נוריאלי: אני לא יודע.

קריאה: כמה זמן וכמה זה עולה?

קריאה: מי משלם?

קריאה: אבי, הבאת פנקס צ'קים?

עמאר שהואן: אבל זה לא מעניין, הכסף לא מעניין בכלל, הוא מנותק - - - ארבע מסגריות.

אלי אלאלוף: רגע, חברים.

עמאר שהואן: וקבלן שלקח מארבעה ספקים, מה הוא יעשה?

אבי ניסנקורן: - - - אתם לא יכולים לשים עמודים כאילו - - -

אלי אלאלוף: רגע, אדוני, אתה רוצה לדבר?

ישראל איסי ניסים: עוד פעם, כבוד יושב-ראש ההסתדרות אבי ניסנקורן.

ישראל איסי ניסים: אתה צריך להבין: מה שאתה אומר אתה סותר את עצמך.

ישראל איסי ניסים: אני אגיד לך למה: מדובר פה בפיגום שעובד בארץ 40 שנה.

ישראל איסי ניסים: אתם לא יכולים עכשיו לבוא ולנסות להעביר משהו ולבקש מיושב-ראש הוועדה לקחת אחריות ולהעביר פה משהו שהוא לא ישים בשטח.

אבי ניסנקורן: בטח שאני יכול.

ישראל איסי ניסים: כן?

אבי ניסנקורן: כן.

ישראל איסי ניסים: אבל אתה עושה אותי עבריין.

אבי ניסנקורן: אני לא עושה אותך עבריין.

ישראל איסי ניסים: למה לא?

אבי ניסנקורן: סליחה, רק אם יתנו לי לדבר.

ישראל איסי ניסים: אבל אני מדבר עכשיו.

ישראל איסי ניסים: אתה חייב להבין שמדובר פה ב-5 מיליון מטרים.

ישראל איסי ניסים: אמרו פה שכבר הביאו פיגום מאירופה.

ישראל איסי ניסים: רק להשכלת

ישראל איסי ניסים: כם, הפיגום שהביאו מאירופה הוא ברוחב 67 סנטימטר, הוא פיגום לתחזוקה הוא אינו עומד בתקנים – לא הישן ולא החדש.

ישראל איסי ניסים: כל הפיגום שהגיע לארץ זו הייתה טעות של כמה חברות.

ישראל איסי ניסים: לא אגיד את שמן.

ישראל איסי ניסים: יש כמה חברות שהביאו מאירופה פיגום שבכלל מיועד לצביעת בניינים, לתחזוקה - - -

אלי אלאלוף: אבל אני גם יכול לפרוס את ההיסטוריה בחזרה.

אלי אלאלוף: באמת.

ישראל איסי ניסים: לא היסטוריה.

ישראל איסי ניסים: אמרו שאפשר - - -

אלי אלאלוף: אני אומר לך - - -

ישראל איסי ניסים: אני מדבר על לוחות זמנים.

אלי אלאלוף: ניסים, תקשיב לי.

ישראל איסי ניסים: מבחינת לוחות זמנים זה בלתי-אפשרי.

אלי אלאלוף: יש לי רשות הדיבור לפניך.

אלי אלאלוף: הפיגום הזה שהוא לא מתאים לתקן שייקבע פה – הוא לא יהיה בשטח.

ישראל איסי ניסים: אבל גם פיגום שהביאו מחו"ל צריך לעבור תקן.

אלי אלאלוף: אז אין צורך, אז שיהיה ברור , פה היצרן אומר לך אני מוכן לתת סימון מתאים - - -

ישראל איסי ניסים: תוך חמש שנים הוא אמר.

קריאות: לא, לא, לא.

אלי אלאלוף: הוויכוח שלנו.

יעקב נרקובסקי: אני לא אמרתי.

ישראל איסי ניסים: אז תגיד.

יעקב נרקובסקי: אני לא יודע.

אלי אלאלוף: רגע, אני לא קיבלתי דבר אחד מכם הקבלנים: מה לוח הזמנים שהיה מספק אתכם ואנחנו נחזור לדיון על לוח הזמנים שאתם מציעים לעומת לוח הזמנים שמשרד ה עבודה מציע.

אלי אלאלוף: מה הלוח זמנים.

ישראל איסי ניסים: אתה אמרת שלא תיתן לנו לזרוק את הפיגום הזה.

אלי אלאלוף: זה לא ייזרק.

עבד אל חכים חאג' יחיא: זה לא ייזרק.

אלי אלאלוף: אני לא אמרתי לזרוק אבל זה לא אומר שבעוד 20 שנה תגיד על הפיגום שהוא טוב.

מאיר שמש: הוא כבר ייעלם לבד.

אלי אלאלוף: אז הוא ייעלם אז אני לא יכול להגיד לא.

אלי אלאלוף: אתם בעצמכם זורקים את הפיגומים הלקויים.

ישראל איסי ניסים: אמת.

אלי אלאלוף: אז בבקשה, אז אל תתפסו כל פעם את החלק במשפט שמתאים לכם.

עבד אל חכים חאג' יחיא: הפיגום התקין לא ייזרק.

עמאר שהואן: מי יקבע שזה תקין?

עבד אל חכים חאג' יחיא: אתה.

עמאר שהואן: ואם אני לא קונה ישירות מהיצרן.

אלי אלאלוף: בבקשה, לוח זמנים.

יצחק גורביץ: כבוד היושב-ראש.

אלי אלאלוף: האם יש הצעה קונקרטית?

יצחק גורביץ: כבוד היושב-ראש.

אלי אלאלוף: הצעה קונקרטית שמדברת אלי למרות שהיא לא במסגרת ההסכם בין ההסתדרות לשרים למרות הבעת עמדה יחסית חיובית של ההסתדרות.

אלי אלאלוף: מה אתם אומרים מול ההצעה של משרד העבודה?

אלי מסלטי: אלי מסלטי, קבלן פיגומים.

אלי מסלטי: אני טוען דבר אחר.

אלי מסלטי: לא יתכן שאני קונה היום פיגום חדש ובמהלך חצי שנת חיים של הפיגום הוא קיבל עיוות ואני רשאי לפסול אותו כי ככה נהוג לעשות.

אלי מסלטי: לא יתכן שאתם נותנים לי סמכות להחליט איזה עמוד טוב ולא טוב כשהוא חדש אך כשהוא ישן אתם לא נותנים לי סמכות לבדוק אם הוא טוב או לא טוב, להחתים אותו.

אלי מסלטי: לא יתכן שאתם סומכים עלי לאורך זמן בפיגום חדש שיצא.

אלי מסלטי: עוד חמש שנים הוא יהיה בלאי.

אלי מסלטי: לא יתכן שאתם תתנו לי סמכות לפסול אותו ופיגום שהוא בן חמש שנים לא תתנו לי סמכות לאשר אותו.

אלי אלאלוף: זה דף גמרא.

רוני פנחס: הכי טוב לחזור לסיכום כמו שהיה אתמול, אנחנו יש לנו אחריות.

עבד אל חכים חאג' יחיא: זה היה דיון, לא סיכום.

רוני פנחס: אנחנו נסמן על חשבוננו, על חשבוננו.

אלי אלאלוף: אני שוב חוזר ואומר: הסיכום הוא עכשיו בנוכחותכם.

אלי אלאלוף: כל מה שנאמר אתמול זה חלק מהדיון שהתקיים.

רוני פנחס: אז ממשיכים, אנחנו מסמנים לעצמנו, זהו, למי יש כסף עכשיו לשלוח את כל זה.

מיכל בירן: חיי אדם יותר חשובים מכסף.

רוני פנחס: אני יכול לענות לה?

עמאר שהואן: אני הראשון שעולה על הפיגום, אף אחד לא מתייחס לזה.

רוני פנחס: גבירתי חברת הכנסת.

רוני פנחס: יש למישהו פה מושג - - -

אלי אלאלוף: אני כבר נתתי למישהו פה את רשות הדיבור.

מרדכי אלישע: אני באמת לא מבין על מה הוויכוח.

מרדכי אלישע: אנחנו באנו אתמול עם תקנות שנחיל תוך חצי שנה כמעט על הכל ותוך 18 חודש על השאר.

מרדכי אלישע: באנו, שמענו אתכם.

מרדכי אלישע: כרגע, למרות ההסכם ולפנים משורת הדין כמו שאמר גם אבי ניסנקורן, ביקשתי לפתוח ואנחנו מדברים על 18% בהתחלה על הסיכון לגובה.

מרדכי אלישע: הלכנו לפי הגיון.

מרדכי אלישע: הלכנו איפה שהבניינים הגבוהים – 18% לקנות את הציוד.

מרדכי אלישע: 18% ויש הרבה קבלנים ויש ציוד וכולי.

מרדכי אלישע: דבר שני, אומר יצרן שהוא יכול, ביקשתם להשמיש נכון?

מרדכי אלישע: אז מה אנחנו אומרים?

מרדכי אלישע: אם כל מה שאתם מביאים היום ומכון התקנים אישר זה עומד בתקן אין בעיה.

מרדכי אלישע: יש לכם משהו שקניתם יום לפני , חצי שנה לפני והוא עומד בתקן – סמנו אותו והשתמשו בו.

מרדכי אלישע: גם בזה אנחנו איתכם.

מאיר שמש: אבל איך מסמנים?

מרדכי אלישע: דקה ברשותך.

מרדכי אלישע: אני ממשיך, דיברנו על עד שמונה מטר.

מרדכי אלישע: יש כאן שוק גדול שלגביו הגדרנו לא שנה וחצי אלא שלוש שנים – פי שניים זמן, ידענו שזה הרבה מדי אבל אמרנו שאנחנו מבינים אתכם ובאמת מתוך הבנה.

מרדכי אלישע: אנחנו מדברים על חיי עובדים וזו אחריות שלנו, זו אחריות שלי.

אלי מסלטי: זו גם שלנו.

אלי אלאלוף: אפשרו לו לסיים את דבריו.

מרדכי אלישע: לא, האחריות שלכם היא אחרת בחוק.

מרדכי אלישע: אני חושב שהגיע הזמן - - -

אלי מסלטי: אין שום הבדל בין האחריות שלנו לשלך.

מרדכי אלישע: אני לא הפרעתי לאף אחד מכם.

מרדכי אלישע: אדוני היושב-ראש, אני חושב שיש כאן הצעה מאוד פרקטית וישימה.

מרדכי אלישע: מחזק גם את היצרן שאמר כרגע שאנחנו יכולים גם לסמן ואז זה מרוקן מתוכן את הטיעון שלכם, ואני אומר לכם שבסופו של דבר עולם הבטיחות השתנה.

ישראל איסי ניסים: אבל תקשיבו, בלי סיסמאות.

ישראל איסי ניסים: פה אתם לא רציתם - - -

מיכל בירן: תוך כמה זמן ניתן יהיה לסמן?

אלי אלאלוף: אף אחד לא קיבל רשות דיבור.

אלי אלאלוף: אייל בן ראובן בבקשה.

איל בן ראובן: חברים, אנחנו יושבים פה כבר יומיים וחצי ודנים בדברים ואני חושב שכבוד היושב-ראש מכבד את כולם ונותן לכל אחד להתבטא.

איל בן ראובן: אני רוצה לומר לכם דבר כזה, אנחנו באנו לדיון הזה מהטעם האחד שאנחנו נוכחנו שנושא הפיגומים במדינת ישראל לא טוב ואנחנו משלמים על זה במחיר חיי אדם.

איל בן ראובן: לא פחות ולא יותר.

איל בן ראובן: אני רוצה שהדבר הזה יהיה מול עיניו של כל אחד פה עם אמירה שזה לא הנושא הראשון שאנחנו דנים בו.

איל בן ראובן: גם הדיונים הקודמים בחוקים שהעברנו היו בהם התנגדויות כאלה ואחרות בנושא של כסף בעיקר ואני אומר לכם את האמירה שלי לכל אורך הדרך: אמרתי לכם שבהבחנה שבין חיי אדם לכסף לי אין דיון עם עצמי.

קריאה: לאף אחד מאיתנו אין.

איל בן ראובן: חברים.

איל בן ראובן: אני נתתי לכם לדבר והקשבתי.

איל בן ראובן: אני רוצה לומר לכם, לכל היושבים פה: מי שחושב שהוא יצא מהדיון היום וכל תאוותו בידו צריך להבין שזה לא יקרה.

איל בן ראובן: יש פה אנשים שיצאו מהדיון הזה עם פחות.

איל בן ראובן: אנחנו שבאנו עם צד אחד, יושב-ראש ההסתדרות שאמר את דבריו ולכל אחד יש פה הפסד.

איל בן ראובן: אני רוצה לומר ואני מתנצל שאני יוצא מדי פעם בגלל המהומה הפוליטית שיש במפלגה שלי.

ישראל איסי ניסים: זה טיפה סוריאליסטי אייל שאנחנו פה בדיון על פיגומים - - -

איל בן ראובן: אז אני מתנצל.

איל בן ראובן: אומר כך: ביומיים האלה אני מקשיב פה ואתמול גם ישבנו בלילה עם אלישע, אני אומר כבוד היושב-ראש וחיזקו אותי גם דברי היצרן עכשיו.

איל בן ראובן: אני אומר לכם שיש פה הצעה ראויה של משרד העבודה והרווחה.

איל בן ראובן: אני מציע להתקדם איתה, הזמן קצר, אם לא נתקדם איתה אנחנו נמצא את עצמנו עם אותו ברדק של היום לעוד הרבה חודשים, אין לנו ברירה.

איל בן ראובן: הזמן צריך לעשות פה את העבודה.

ישראל איסי ניסים: אבל גם היצרן לא יודע כמה זמן זה ייקח לו.

אלי אלאלוף: חברים, אין לי ברירה, תפקיד היושב-ראש מחייב אותי לקחת אחריות.

אלי אלאלוף: אני נשאר עם ההצעה החדשה של משרד העבודה והרווחה.

אלי אלאלוף: הצעה זו מאפשרת התמודדות.

אלי אלאלוף: אני חושב שלטווח ארוך הנושא הזה ייבדק, אני מוכן שזה יהיה גם כהוראת שעה, האם זה אפשרי?

נעה בן שבת: אפשר לעשות הוראת שעה השאלה היא מה יחול בסוף הוראת השעה הכול יכול לפקוע, אפשר להגיד שהאפשרות לעשות שימוש בישנים מסומנים על ידי מכון התקנים תהיה מוגבלת בזמן אבל השאלה אם רוצים את זה.

ישראל איסי ניסים: לא ישנים מסומנים.

עבד אל חכים חאג' יחיא: חברים, רק להבהרה, כל מה שיש לכם ביד ונבדק ואושר על ידי מכון התקנים הוא הופך להיות כחדש.

ישראל איסי ניסים: ברור.

עבד אל חכים חאג' יחיא: לכן, התקופה הזו, ואנחנו יודעים שכל מה שבנוי היום ויש חלק גדול, אתם לא מחזיקים הרבה ציוד בתוך המחסנים שלכם, רוב הציוד שלכם מוצב ועובד.

עבד אל חכים חאג' יחיא: כל מה שבנוי ותלוי, כל מה שהוא לא ירד מהבניין הקיים היום אתה ממשיך להשתמש בו.

עבד אל חכים חאג' יחיא: ברגע שאתה מפרק ויש לך את העמודים שהם תואמים, יש לך את האפשרות, אתה לא לוקח כל עמוד.

עבד אל חכים חאג' יחיא: היצרן שבא ובודק מדגמית, כי גם מכון התקנים עושה מדגמים.

ישראל איסי ניסים: אבל הסימון הוא לא מדגמי.

עבד אל חכים חאג' יחיא: תן לי להשלים.

עבד אל חכים חאג' יחיא: אתה תקבל את האישור, בואו נראה איך ננסח את זה, אתה תקבל את האישור שהיצרן בדק ושמה שעומד בתנאים מבחינתו הוא תואם את תו התקן שאושר לו ואז אתה הולך בעצמך לסמן את מה שקיבלת.

ישראל איסי ניסים: אוקיי.

ישראל איסי ניסים: זה לא מה ש - - -

עבד אל חכים חאג' יחיא: מה שקיבלת אישור, לא מה שלא קיבלת.

עבד אל חכים חאג' יחיא: אבל אתה יכול לסמן לך.

ישראל איסי ניסים: אוקיי, אבל מדגמית, היצרן אומר - - -

עבד אל חכים חאג' יחיא: - - -

אלי אלאלוף: חבר'ה, אין לי ברירה אלא להתכנס ולהחליט.

ישראל איסי ניסים: רגע, אבל זה הרעיון - - - זה מקובל.

סיגל מרד: לא, זה לא מקובל, אף אחד לא מדבר מדגמית.

אלי אלאלוף: אנחנו חוזרים לקריאת - - -

מיכל בירן: בסדר, היצרן מכיר את הציוד שלו, הוא יודע לסמן כל דבר אם זה עומד בתקן או לא עומד בתקן.

עבד אל חכים חאג' יחיא: אנחנו מדברים על - - - בצינורות.

מיכל בירן: אבל הוא יודע לזהות אותם.

עבד אל חכים חאג' יחיא: הוא יודע שזה שלו.

מיכל בירן: - - - לשטח, זה לא כזה מסובך.

אלי אלאלוף: חברים, אתם רוצים להבהיר לנו מחדש?

ורדה אדוארדס: אולי באמת נחוצה הבהרה.

ורדה אדוארדס: אנחנו לא מדברים על בדיקה מדגמית אלא על בדיקה של כל פריט.

יצחק גורביץ: זה לא נורמלי.

ורדה אדוארדס: ואנחנו מדברים על - - -

אבי ניסנקורן: מה לא נורמלי?

אבי ניסנקורן: הייתם צריכים לקנות הכול חדש, מה לא נורמלי?

קריאה: 20 מיליון פריטים.

אבי ניסנקורן: יש עולם חדש, מה זה לא נורמלי?

אבי ניסנקורן: יש עוד פריטים - - -

מאיר שמש: אנחנו בודקים את זה כל יום.

ישראל איסי ניסים: אז תן לנו פרק זמן מסוים שנוכל להתרגל לעולם החדש.

יצחק מורי: עובדה שעד היום אף קבלן פיגום לא הורשע.

אבי ניסנקורן: זו לא עובדה.

יצחק מורי: למה אפילו קבלן פיגום אחד לא הואשם בפלילים?

איציק שמולי: כי אין אכיפה.

רוני פנחס: אין אכיפה כי - - -

מאיר שמש: - - - יודע.

מאיר שמש: איציק, אל תעשה את עצמך - - - אתה לא היית פה - - - אל תעשו את עצמכן מטומטמים.

מאיר שמש: אף אחד פה לא מטומטם.

מאיר שמש: יש פנקס כללי ובו כתוב על תקינות הפיגום.

מאיר שמש: אל תעשו את עצמכם מטומטמים.

מאיר שמש: אתם לא מטומטמים.

אבי ניסנקורן: נותנים לכם אצבע ואתם רוצים את כל היד.

יצחק מורי: אתם לא מוצאים את מרכיב הפיגומים?

יצחק מורי: לא רשום בפנקס הכללי?

יצחק מורי: רשום.

ישראל איסי ניסים: יושב-ראש ההסתדרות - - -

קריאות: פושע - - - אתה פושע לא אני פושע.

מאיר שמש: את מי אתה מייצג.

יצחק מויאל: מי אחראי על ההתקנה, אתה?

יצחק מורי: זה לא קשור אלי - - -

קריאה: שאלה אליך.

יצחק מורי: אתה רוצה שאני אפשוט את הרגל בגלל - - -

אלי אלאלוף: גמרנו, נציגי ההסתדרות אל תחממו פה את האווירה מהצד.

אלי אלאלוף: היחידים שזה יעלה להם הרבה כסף זה הקבלנים אז תכבדו אותם.

אלי אלאלוף: למרות זאת, אנחנו נקבל החלטה היום.

יצחק מויאל: אבל אם - - -

אלי אלאלוף: לא, אל תתערב לי.

יצחק מורי: למה לא העמידו אותנו לדין?

אלי אלאלוף: חברים, אני חוזר ואומר: אנחנו נבוא להצבעה כנראה על ההצעה של משרד העבודה.

אלי אלאלוף: אחר כך תעשו את ההבהרות שאתם רוצים.

ישראל איסי ניסים: אבל איך אפשר?

ישראל איסי ניסים: לא הבנו.

אלי אלאלוף: דבר שני, אנחנו נעשה שהתקנות תהיינה לחמש השנים הקרובות בלבד וזאת על מנת שתוכלו לעשות את הבדיקה וזה כולל הערכת מצב לפי ההחלטות שקיבלנו.

נעה בן שבת: אבל אז חמש שנים אנשים אולי לא יתארגנו - - -

אלי אלאלוף: אז הם פוסלים את הציוד שלהם.

אלי אלאלוף: מי שלא יצליח להתארגן ומשרד העבודה אני בטוח שיעשה מעקב יום-יומי ולא רק פעם בחמש שנים, אז זו בעיה שלו.

נעה בן שבת: אולי נעשה שהדיווח לוועדה - - -

יצחק מורי: אני לא הבנתי אדוני יושב-ראש הוועדה, אתה אומר שהסימון חמש שנים?

יצחק מורי: אדוני יושב-ראש הוועדה, דיברת על הסימון חמש שנים.

מרדכי אלישע: אפשר שרק המעקב יהיה חמש שנים.

סיגל מרד: אנחנו מוכנים שיהיה סעיף שאומר שאנחנו נדווח לוועדה על - - -

אלי אלאלוף: תדווחו לוועדה אחת לשנה במשך חמש השנים הקרובות.

יצחק מורי: אפשר הסבר בבקשה?

סיגל מרד: שיש לנו חובה ציבורית להגיע לוועדה ולהסביר לחבריי הכנסת על התקדמות היישון של התקנות הללו.

אלי אלאלוף: ובנוכחות הקבלנים.

סיגל מרד: במסגרת זו אנחנו נשקף חסמים שישנם בתהליך, מה קורה מבחינת השטח לפי האינדיקציות שלנו.

סיגל מרד: אנחנו חייבים מבחינה ציבורית לבוא חזרה אל הוועדה ולהסביר איך הדברים מתקדמים בשטח.

עבד אל חכים חאג' יחיא: המשמעות של זה שאם יש צורך לתקן נתקן.

עבד אל חכים חאג' יחיא: לפי הדיווח ולפי ההתקדמות.

יצחק מורי: אבל מה פרק זמן הסימון?

אלי אלאלוף: חברים, סיימנו את ההקראה?

נעה בן שבת: אם אפשר לקבל הבהרה למה אנחנו מתכוונים, אנחנו כבר יודעים את התקופות, בסעיף 19 (ב) אנחנו אומרים:

אלי אלאלוף: אם יסמיך מכון התקנים את היצרן אז גם הוא.

סיגל מרד: הסימון הוא של היצרן, לא מכון התקנים מסמן.

ורדה אדוארדס: וזה בסימון שנדרש בתקנות אלה.

נעה בן שבת: וזה בסימון שנדרש בתקנות אלה.

נעה בן שבת: אז בכל מקרה הם יצרכו סימון של היצרן, מכון התקנים מחוץ לתמונה, הוא בתמונה בייצור התמ"ת - - -

סיגל מרד: אנחנו חשבנו - - -

נעה בן שבת: רק שנייה בבקשה.

אלי אלאלוף: חבר'ה אל תסבכו, יש לכם כמה חודשים להתכונן.

נעה בן שבת: אפשר יהיה להמשיך להשתמש בהם גם אחרי יום התחילה.

אלי אלאלוף: גמרת את הקריאה?

נעה בן שבת: כן.

אלי אלאלוף: אם אני אצביע עכשיו זה אומר - - -

נעה בן שבת: שיש לנו משהו ביד.

אלי אלאלוף: ישראל ניסים בבקשה.

ישראל איסי ניסים: אתם קובעים כרגע עובדות אז אני אמעיט במילים כי הבנתי שפה כבר אין לי כוח.

ישראל איסי ניסים: אמרת שאתה לא נכנע לאיומים ופה אני רואה אחרת.

ישראל איסי ניסים: לפחות אם - - -

אלי אלאלוף: אתה רוצה לעשות לי משפט אישי.

ישראל איסי ניסים: אני מתנצל.

ישראל איסי ניסים: לפחות אם היה את הכבוד כלפינו, לבוא לפה עם משרד הכלכלה ולהגיד: יש לנו קרן מסוימת, יש לנו פתרון, חיי אדם הם לא סיסמא גם אצלנו.

ישראל איסי ניסים: יושב-ראש הסתדרות, אנחנו הראשונים שעולים על הפיגום הזה, הרבה לפני הפועל.

ישראל איסי ניסים: אם אני אראה לך פיגום שאני מוסר ופיגום שמנהל עבודה צריך לשמור עליו איך הוא נראה אחרי שבועיים כשעושים בו פירוקים אז אתה תבין מדוע אנחנו מדברים מהבטן.

ישראל איסי ניסים: זה לא אותו פיגום.

ישראל איסי ניסים: רוב התאונות נעשו אחרי שאנחנו סיימנו את חלקנו ויצאנו מהבניין.

קריאה: אם הכול היה כך לא היינו מגיעים להיום.

ישראל איסי ניסים: אם יש פתרון כלכלי, השאלה אם אפשר להגיד שייבדק פתרון - - -

אלי אלאלוף: אני אגיד את זה.

מאיר שמש: משרד האוצר סגר עם ההסתדרות על כסף שיעבור להתאחדות בוני הארץ והם לא חלק מאיתנו בכלל.

יצחק גורביץ: על מה אתה מדבר?

מאיר שמש: זה מה שאמר לי נציג ההסתדרות.

אלי אלאלוף: אני מציע שנשאיר את רב-סרן שמועתי מחוץ לחדר.

יצחק גורביץ: כבוד היושב-ראש, רק הערה אחת כדי לשמור על היצרנים המקומיים: חלק מלוח הזמנים מותנה בפעילות של מכון התקנים לגבי היצרנים המקומיים.

יצחק גורביץ: אני מבקש להתאים את לוחות הזמנים הללו.

יצחק גורביץ: אם מכון התקנים מסיבה זו או אחרת לא יהיה ערוך בזמן זה יפגע ביצרנים המקומיים.

סיגל מרד: אין ויכוח שמכון התקנים - - -

אלי אלאלוף: אנחנו חוזרים ואומרים וזה הסעיף האחרון שכאילו עשינו אותו במקרה אבל הוא מאוד מחושב: אחת לשנה בחמש שנים הקרובות יש דיון בנושא התקנות.

אלי אלאלוף: קבענו שזה אומר שבדיונים האלה תהיו כולכם נוכחים ואם תזמינו אותי אני אבוא כמשקיף.

אלי אלאלוף: זו לא בדיחה לומר שאבוא כמשקיף כי גם אני כואב את כאבו של כל מי שנפגע בתאונה.

אלי אלאלוף: דבר שני, בדיונים האלו תצטרכו להעלות את כל הבעיות שעלו.

אלי אלאלוף: רשאי לעשות זאת כל אחד מהארגונים ובמידת האפשר גם אנשים פרטיים יוכלו להביע את דעתם.

אלי אלאלוף: אני חוזר ואומר שיש שינוי לעומת ההסכם בין ההסתדרות לשרים.

אלי אלאלוף: זה היה הבסיס אבל לא רצינו לפגוע באף אחד.

אלי אלאלוף: בשום פנים ואופן לא רצינו לפגוע בכם, אל תעזרו לי כל המגינים האוטומטיים.

אלי אלאלוף: אני חושב שפה קיבלנו וגמרנו סיבוב של לקיחת אחריות על עובדי בניין ואחריות כוללת של המדינה, כולל של קבלני הפיגומים כי אתם חלק מהמדינה שנבנית גם בזכותכם.

אלי אלאלוף: אני אומר שאנחנו עוברים להצבעה ונמשיך לעקוב .

אלי אלאלוף: אני אשלח כמה מכתבים לפני שאלך מפה – לשר האוצר ולשר הכלכלה – בשביל למצוא פתרונות כלכליים למצוקות של הקבלנים אם יהיה כאלה חס וחלילה.

מאיר שמש: יש.

ישראל איסי ניסים: כבר יש.

אלי אלאלוף: המערכת, ועדת העבודה והרווחה של הכנסת תמשיך במעקב אחרי ביצוע התקנות האלה בחמש השנים הקרובות.

אלי אלאלוף: אני בטוח שמי שיבוא יעשה זאת כראוי.

אלי אלאלוף: תודה לכולם על הסבלנות.

נעה בן שבת: העירו לי שאנחנו חייבנו שהבדיקה בידי מנהל העבודה תעשה יחד עם בודק פיגומים מקצועי שבנה את הפיגומים.

נעה בן שבת: הבהירו פה שלא כל פיגום נבנה על ידי בונה פיגומים מקצועי.

נעה בן שבת: בפיגומים נמוכים לא צריך בונה פיגומים מקצועי - - -

מאיר שמש: מתחת לשישה מטרים לא חייבים.

עבד אל חכים חאג' יחיא: - - - שיהיה חייב.

מיכל בירן: אני רוצה להודות לכל מי שעוסק במלאכה.

מיכל בירן: גילוי נאות: אחי עוסק בנושא הזה הוא ראש אגף הכלכלה בהסתדרות.

מיכל בירן: חשוב לי להגיד זאת לפני הצבעה.

יצחק מורי: אני מרכיב פיגומים.

אלי אלאלוף: וגם הנדסאי בניין.

יצחק מורי: כשאני דיברתי איתך והתפרצתי ביום הראשון אמרתי שאני מדבר מדם ליבי כי אני מושקע מעל 2.5 מיליון שקל עכשיו אמרת לי שאתה תדאג לי וכן גם הח"כים שהיו פה אמרתם לי שאני לא אפגע.

יצחק מורי: עכשיו, בהצעה שלנו הצענו להוריד 40% מהפיגום כשאני סופג את זה בעצמי ואני אמצא כבר את הדרכים לממן את זה.

יצחק מורי: בהצעות שעכשיו יעלו ויעברו אני מחר פושט את הרגל.

יצחק מורי: אני אגיד משהו לאבי ניסנקוןרן, אני ועוד 250 קבלני פיגום נעשה הכול כדי שזה לא יקרה.

יצחק מורי: אם זה יקרה אני אבוא ואתאבד לך מול הבית כי יש לי שלושה ילדים ואישה בהריון שאיתה אני לא נמצא כי אני כל היום פה.

יצחק מורי: אני אבוא אליך הביתה כי אתה אמור לדאוג לעובדים ולקבוע לוחות זמנים, אבל לא להתערב בעניינים המקצועיים.

יצחק מורי: לאורך כל הוועדה אתה התערבת בשיקולים המקצועיים במקום אנשי המקצוע.

יצחק מורי: אחרי שהגענו להשגות, זה לא יכול להיות דבר כזה, אני מחר פושט את הרגל.

יצחק מורי: נראה לך ש-150 קבלנים יפשטו את הרגל?

יצחק מורי: זה נשמע לך ש-150 קבלנים ו3,000 – 4,000 עובדים שחלק מהם גם מהרשות יפשטו את הרגל?

יצחק מורי: לפחות היית בא עם תוכנית כלכלית - - -

אלי אלאלוף: מורי, אמרת את דברך.

יצחק מורי: היית אומר לנו: בואו נעשה משהו.

יצחק מורי: מה אתה מצפה שאני אעשה.

מאיר שמש: סגרו כסף על זה והוא לא מגיע.

מאיר שמש: הכסף סגור בתוך משרדי הממשלה ומישהו אחרי ירוויח אותו.

אלי אלאלוף: יש לי עוד שלוש דקות לסיים את הדיון.

יצחק מורי: זה לא יכול להיות ככה.

יצחק מורי: אין לי פתרון.

אלי אלאלוף: יש לי בקשה, אתם הבאתם סגנון דיון שאני מודה עליו, זה דיון מאוד אחראי ואני יודע שזה קשה.

אלי אלאלוף: כולנו נעקוב אחרי המהלך הזה על מנת שלא תסבלו יותר מדי אבל חייבים לתקן את המצב והתיקון יהיה גם בהשתתפותכם.

יצחק מורי: אבל כל הוויכוח שלנו זה על הסימון, לא העל החלת התקן.

יצחק מורי: אני מכין את התקן עכשיו.

אלי אלאלוף: מורי, אל תפריע לי, אני כיבדתי אותך ואמשיך לכבד אותך.

אלי אלאלוף: אני מבקש ללא שום איומים.

אלי אלאלוף: תשמרו על הבריאות שלכם, של נשותיכם ושל ילדיכם.

אלי אלאלוף: המערכת, הכנסת וחברי הכנסת שיהיו פה, אני בטוח שחלק גדול יהיו פה.

אלי אלאלוף: הם אנשים מאוד אחראיים.

אלי אלאלוף: תעבירו להם את הידע שלכם.

אלי אלאלוף: אני חייב לבקש - - -

ישראל איסי ניסים: לוועדות המשניות האלה יהיה כוח לעשות שינויים אם יהיה צורך.

אלי אלאלוף: כן, בוודאי, אחר כך מותר.

אלי אלאלוף: אפילו תורה מסיני אנחנו מתקנים.

מאיר שמש: מה לגבי המקורות מימון.

מאיר שמש: מדובר פה על חצי מליארד שקל מקור מימון.

מיכאל כוכבי: זהו, נגמר.

יצחק מורי: אתם גמרתם, לקחתם את זה לעצמכם.

מאיר שמש: אתם גמרתם, תראו איזה חיוך יש לכם.

מאיר שמש: תראו איזה חיוך.

יצחק מורי: לא אתה תפשוט את הרגל מחר, תראה איזה אור על הפנים יש לך.

מיכאל כוכבי: יש 1,600 אנשים שנפצעו רק בשבועות האחרונים.

מאיר שמש: זה לא בגללנו.

רוני פנחס: אין אף בן אדם שנפל מהפיגום.

יצחק מורי: למה - - -

מאיר שמש: אף קבלן פיגום לא הועמד לדין.

יצחק מורי: אני שואל שאלה, קבלן פיגום אחד מתוף 1,600 לא הועמד לדין.

קריאה: זו רשלנות של משרד העבודה.

יצחק מורי: אם אני כל כך פושע - - - שווה לזבל.

אלי אלאלוף: מורי, מורי.

מאיר שמש: אנחנו לא ילדי הכאפות של ענף הבניין.

אבי ניסנקורן: מיכאל, מספיק.

קריאה: - - - לא בגלל הפיגום - - - אף אחד לא יודע.

יצחק מורי: אף קבלן לא הורשע ולא הואשם.

עמאר שהואן: הכול הפילו עלינו.

אלי מסלטי: כמה אנשים נפלו מפיגום?

יצחק מורי: אף אחד לא יודע, ואני אגיד לך יותר מזה, מה שאני יודע זה שאף אחד לא נפל בגלל קבלני הפיגום.

עמאר שהואן: הכי קל להפיל על אחרים.

עמאר שהואן: אנחנו הכי חלשים.

אלי אלאלוף: יצחק מורי, אני מצטער, תצא.

אלי אלאלוף: תירגע כבר, עזוב, עזוב אותו.

אלי אלאלוף: חברי ההסתדרות, אל תחממו את האווירה – קצת פסיכולוגיה.

אלי אלאלוף: מה אתם באים לחמם, עכשיו?

קריאה: כמו משפחה של מאפיה באתם.

מאיר שמש: זה בדיוק מאפיה ההסתדרות.

קריאה: כוס אמא שלכם.

יצחק מורי: מעניין שאתה לא דואג ל-3,000 העובדים שלי ושל כל הקבלנים.

קריאה: מאפיה באתם.

קריאה: ניסנקורן –ניסנזובי.

קריאה: יא מניאק.

יצחק מורי: יושב-ראש הוועדה, עד עכשיו היה דיון בצורה תרבותית.

מאיר שמש: אני מבקש שיראו את הסרטון.

אלי אלאלוף: מאיר, מספיק כבר.

עמאר שהואן: אני אומר לך בוודאות שאין להם מישהו מקצועי שידבר.

אלי אלאלוף: אני רוצה להצביע בשקט, שיהיה ברור.

אלי אלאלוף: אתם שותפים לכל הדיון ולכל השינויים.

ישראל איסי ניסים: אתמול היינו שותפים, היום אנחנו כבר לא שותפים.

מאיר שמש: אתמול היינו שווים מול שווים היום אנחנו כלום.

ישראל איסי ניסים: היום אנחנו כלום.

מאיר שמש: היום אנחנו שקופים.

אלי אלאלוף: אני יודע להצביע גם בסערות.

אבי ניסנקורן: מותר להם להגיד מה שהם רוצים.

אלי אלאלוף: אתם חושבים שזה מוסיף משהו?

ישראל איסי ניסים: זה לא יעזור אבל זה - - -

מאיר שמש: אדוני היושב-ראש, אני מבקש להראות לך את הסרטון.

אלי אלאלוף: עכשיו, מי בעד התקנות כפי שהוצגו ותוקנו בהתאם לדיונים בוועדה.

אלי אלאלוף: בעד – 5

אלי אלאלוף: נמנעים – אין הצעת תקנות הבטיחות בעבודה (עבודת בנייה) (תיקון), התשע"ט-2018, נתקבלה.

מאיר שמש: איפה כל חברי הכנסת האלה היו?

מאיר שמש: אני מאוד מעריך את כבוד היושב-ראש - - -

רוני פנחס: מאיפה הבאת - - -

אלי אלאלוף: לא הייתה כל התנגדות.

אלי אלאלוף: תודה רבה, הישיבה נעולה.